text:
Fin di siman ultimo bar y nigth club no a kier cumpli cu orario...
Durante fin di siman ultimo a keda conoci cu polis a mester bay pa cierto night club of barnan cu cumplimento di orario di...
Rumannan Ramirez fugitivo di husticia a keda deteni
Awe diamars mainta pa 9:40 a detene e dos fugitivonan. Ta trata di Joander A. A. RAMIREZ y Jorge A. RAMIREZ. Recherche di San Nicolas...
Dos hoben a huy for di KIA
Segun un comunicado di Cuerpo policial, dos hoben a huy for di KIA entre ayera anochi pa awe mainta durante ora di marduga. Mas...
Despues di casi 1 luna fugitivo: Minguel Schneiders deteni awe marduga!
Despues di casi 1 luna fugitivo, ekipo di polis a logra di pone man riba e homber fugitivo Minguel Schneiders, kende a scapa di...
Detenido peligroso ta huy
Ayera pa 4.15pm e bewaker di CEA, cu ta esun cu ta atende cu presonan na warda di polis, a pone e chef van...
Corte ta sentencia Ryson Paskel na 11 aña di prizon y Alexander Ras na...
Awe mainta corte a trata dos caso di asesinato cu a conmove comunidad. Un di nan ta di e hoben Ryson Paskel, kende a...
Homber cu baby den auto ta core pa polis
Diahuebs anochi laat, polis a atende cu un caso, unda homber a dal un muhe y despues kita e muhe su baby for di...
Di 7 morto den trafico: Hoben ta perde bida den accident entre scooter y...
Awe marduga, den careda di 3.30am a sosode un accident entre un scooter y un auto na altura di La Granja Savaneta, cu a...
Homber ta fayece na San Nicolas despues di ricibi varios corta di machete
Diahuebs atardi autoridad a keda informa cu na San Nicolas den Flamboyanstraat lo tin un caso di capmento cu machete a tuma luga. Di...
Polis ta rescata anciana y cacho for di candela
Gai cora a canta diasabra marduga den Dividivistraat na Dakota. Un patruya di Oranjestad pasando den e bario unda nan tabata haya holor di...


c: text/html

text:
Ayera mainta, minister di Comunicacion, Transporte y Sector Primario, Chris Romero a ofrece un conferencia pa medionan local y asina trece dilanti un splicacion tocante con e medida di toque de queda ta wordo aplica pa piscadonan. Tambe a duna relato di loke ta trata ‘spearfishing’.
Romero a bisa cu den temporada anterior cu toque de queda a tuma luga, na final a logra pa piscado por haci esaki y a sucede na un manera caminda cu e tempo ey nan a registra na Santa Rosa. Ey nan a haya un certificado cu por comproba cu nan por a sali y pisca den oranan determina, y no ta stroba e toque de queda di un manera of otro.
E tempo ey, Romero a informa cu no tur boto a logra registra,pero nan si a zorg pa por saca nan papelnan y nan vergunning pa por ta na ordo. Aworaki cu e medida a wordo implementa un biaha mas pa e proximo dos siman, segun el a sigura e piscadonan por sigui haci esaki sin problema, pero cu cierto rekisitonan cu mester mantene na regla.
Manera a keda informa, toque de queda ta cuminsa 12or di marduga y ta culmina 5or di mainta. Esey ta nifica cu piscadonan cu ta sali y pisca den oranan di anochi lo mester haci’e prome cu 12or di marduga y tin cu bin back despues di 5or di mainta.
Tambe el a informa cu piscadonan tin otro regla cu mester mantene, esaki ta referi cu mester tin maximo 3 persona riba boto y tambe mester tin tapaboca bisti si no por cumpli cu e distancia rekeri. Cu esaki el a bisa cu e idea ta pa duna nan e oportunidad pa por sali y trece e pan riba mesa pa nan famia.
Asina mes, e boto mester ta registra na Directie Scheepvaart y su vergunning mester ta actualisa, como tambe e boto mester ta operacional cu keuring, pa den caso cu Kustwatch presenta nan por haci nan trabou.
Di otro banda Romero a papia di e polemico topico di spearfishing. El a splica cu for di 2018 su persona hunto minister di Husticia, Andin Bikker den reunion di minister a tuma diferente decision caminda cu nan a bin cu spearfishing, pero na un manera responsabel y regular.
El a informa cu siman pasa el a reuni cu comision di Flora y Fauna, na unda a indica cu un di e problemanan ta cu tin un ley cu mester ehecuta completamente, cu ta e Ley di Flora y Fauna. Segun esaki cierto especienan mester wordo proteha, pero loke Gobierno kier mustra ta cu eigenlijk “un persona cu ta bay tira pisca, no ta bay pa tira coral ni tira pesca di coral y den esey tin un mal comprendemento.” Den e discusion a trece diferente puntonan dilanti, y esaki ‘ta bayendo na un bon caminda’, Romero a manifesta.
Ademas, el a bisa cu pa por bin cu un ley pa spearfishing y asina e personanan por hacie sin ningun problema, mester separa e cosnan aki for di otro. Un cu ta para den ley pa proteha e medio ambiente y banda di dje nan ta bay sigui cu spearfishing. Otro siman, nan tin un reunion cu Kustwatch pa asina presenta nan recomendacion.
“Aruba mester mantene su mes na tratadonan internacional y esey ta e parti importante”, Romero a declara.
Di loke ta trata e dañonan cu spearfishing por trece cune, el a comenta cu e dañonan no por wordo compara cu esun di hendenan cu ta pisca na baranca of riba un boto mes. Eynan ta minimo y hasta por selecta ki pisca e ta bay tira, aunke nan no lo acepta tiramento den coral, pa motibo cu tin piscanan proteha door di tratadonan internacional.
Den dianan aki diferente opinionnan a wordo bisa y presenta riba rednan social di parti di piscadonan cu no ta conforme cu e maneho cu Romero ta bin realisando. Tocante esaki el a bisa cu e problema di piscadonan tabata e ley di Flora y Fauna, cu ora nan a drenta na gobierno na 2017 nan a topa cu e ley aki. Den dje tabatin hinca cierto especienan cu pa e piscadonan tabata un problema.
“Den e tres aña aki, mi a zorg pa esaki no ta un problema pa nan”, el a sigura.
Asina mes, el a informa cu nan tin hopi tempo caba reuniendo cu comision di Flora y Fauna pa splica nan kico ta e dolor di piscadonan, pa wak con ta bin regula cierto especie y cierto temporada cu por haci’e na Aruba.
Romero a anuncia cu otro siman nan tin diferente proposicionnan di cada partido. Di nan banda como ministerio ta manda consehonan pa wak con nan ta bay hacie, principalmente pa e lista di pisca di con ta bay regul’e, cu ta keda di cada banda.

robotstxt: allowed

filter: keep


text:
Relaciona cu e hoben di 15 aña cu a presenta dialuna atardi na IMSAN Centro Medico cu tiro den su man a pone autoridad na altura. E hoben a keda transporta cu urgencia pa hospital pa haya atencion medico avansa. Polisnan a keda poni na altura y recherche.
A cuminsa cu un investigacion y a cera e caya di Amsterdamstraat y Caya Jose Geerman buscando si por topa cu huls benta abou, presente tabata recherche y departamento tecnico. Ta riba un nissan march a keda tira, un testigo a duna declaracion na autoridad. Ta buscanado e sospechoso.


text:
KRALENDIJK — Awe merdia un kaso hopi ferfelu a tuma luga kaminda na un kresh na kaya Mulatu den antriol melding lo mester a drenta ku tin un mucha di 3 anja ku no tabata reakshona,ainda pa motibu nan deskonosi. Mesora ambulans i polis a yega na e kresh aki i na e sitio mes a logra reanima e mucha aki i ela reakshona despues di unratu. Sigur ta un shok pa tantu e mayornan i tambe lider i mucha nan na e kresh aki. Nos ta desea e mayornan i kresh aki forsa i perseveransia pa un rekuperashon total di e kriatura aki.
Post Views:
4


text:
Digicel kontentu di por a duna un kontribushon na World Cleanup Day
Digicel kontentu di por a duna un kontribushon na World Cleanup Day
WILLEMSTAD: Djasabra último Digicel, a djòin e akshon di limpiesa mas grandi na mundu sosteniendo World Cleanup Day Curaçao. Na kaminda pa e evento Digicel a kompañá e konsientisashon via di social media kompartiendo diferente video di embahadornan di Digicel i influensiadónan lokal, tur papiando di e tema i e mihó manera pa yuda tene Kòrsou limpi.
Digicel su partisipashon na World Cleanup Day ta suprayá su responsabilidat sosial ku nos komunidat. Mas ku 50 empleado di Digicel i TRES a yuda durante di e akshon di limpiesa. E aña aki a konsentrá tur esfuerso den área di Saliña i Fokkerweg. Digicel a risibí aporte balioso di su embahadornan Rasta Bals, i Prens Faisel Zimmerman. CEO di Digicel, Roeland van der Hoeven ku tambe tabata presente djasabra último a indiká ku ‘maneho di limpiesa i medioambiente’ ta un tema hopi importante pa nos isla. “Ta un plaser pa djòin mi koleganan den e akshon di limpiesa. Nos ta konsiderá esaki un responsabilidat sosial i korporativo pa kontribuí na un isla mas ‘bèrdè’. Ta importante pa nos tuma inisiativanan pa tene nos medioambiente limpi. Mi ta orguyoso di e trabou duru ku nos empleadonan i amigunan di nos empresa a desplegá djasabra último”. Riba fotonan athunto un impreshon di e team di Digicel ku a kontribuí na e akshon di limpiesa djasabra último.


text:
WILLEMSTAD – Fundashon Skol Humanista na Papiamentu e aña eskolar binidero 2018-2019 ta lansa e trayekto pre-universitario bilingwe ingles i papiamentu. E trayekto ta igual na havo i vwo.
Lo duna 50 porshento di e materia na ingles i 50 porshento na papiamentu. Ta tuma e èksamennan na ingles.
Un reportahe di Deya Mensche
Poko tempu pasá e fundashon a tene un charla ku profesor Rick de Graaff, espesialmente pa dosente ku interes pa enseñansa bilingwe. Aki De Graaff, katedrátiko den Didáktika di Idioma Estranhero i Enseñansa Bilingwe na Universidat di Utrecht, a trata e relashon entre idioma i enseñansa profeshonal.
Papiamentu den enseñansa
Segun De Graaff papiamentu tin un lugá importante den enseñansa lokal, huntu ku hulandes i ingles. E ta kere ku por tin bentaha grandi pa e desaroyo kognitivo i sosial di un alumno pa haña enseñansa den su idioma materno: “Esaki ta masha importante pa e desaroyo di e identidat di e mucha”, De Graaf ta enfatisá.
E direktor di Skaih, Ronnie Lauffer, ta satisfecho ku e charla tabata bon bishitá pa dosentenan i ku minister di Enseñansa Marilyn Alcalá Wallé tambe tabata presente. Mas ku 10 aña kaba e fundashon ta hasiendo e preparashonnan pa introdusí un trayekto pre-universitario bilingwe na Kòrsou. “Na 2015 a tuma e desishon pa kuminsá ku un havo i vwo na papiamentu i na 2018 nos ta kla pa introdusí esaki”, Lauffer ta bisa. E edifisio di skol nobo na Emmastad ta kla kaba for di 2015.
E trayekto di introdukshon último añanan tabata bai difísil, pasobra mester a tene tur èksamen di havo i vwo na hulandes, i tabata masha difísil pa haña material adekuá na Papiamentu. Pasobra e Ofisina Hulandes di Èksamen tin miedu ku nan no por garantisá e nivel di e èksamennan, no ta tradusí e èksamennan na ingles òf un otro idioma.
Humphrey Senior, kordinadó di ‘Konstruyendo Futuro’, e programa di introdukshon universitario bilingwe di Skaih, ta kere ku por prepará e alumnonan kompletamente na papiamentu. “Pero e enseñansa avansá hopi bia ta na ingles. P’esei nos a skohe pa añadí ingles komo idioma di instrukshon.”
Tambe Skaih a skohe pa usa e èksamennan di ‘Caribean Examination Council’, un instansha na Barbados ku ta traha èksamen pa henter área karibense. E council ta rekonosé pa NUFFIC, ku ta evaluá e èksamen pa gobièrnu hulandes.


text:
GOBIÈRNU DI KÒRSOU DEN UN FORMA SOLEMNE A KONMEMORÁ 10.10.21: DIA DI OUTONOMIA.
GOBIÈRNU DI KÒRSOU DEN UN FORMA
SOLEMNE A KONMEMORÁ 10.10.21: DIA DI OUTONOMIA.
Willemstad – Gobièrnu di Kòrsou den un forma solemne a konmemorá “Dia di Outonomia” na Misa di Steenrijk dia 10 di òktober 2021.
E ministernan ku por tabata presente ta Minister di Desaroyo Ekonómiko Ruisandro Cijntje, Minister di Maneho di Gobernashon, Planifikashon i Servisio Públiko Ornelio A. Martina, Minister di Ministerio di Enseñansa, Siensia, Kultura i Deporte Sithree van Heydoorn i Promé Minister Gilmar Pisas.
Gobièrnu di Kòrsou a opta pa e aña aki organisá un sakrifisio di Misa na Misa di Steenrijk pa asina konmemorá e fecha di 10.10. 21: Dia di Outonomia.
Tur esaki debí ku e fondonan ta skars i e situashon di e pandemia ta pone ku un selebrashon ku partisipashon di nos komunidat no tabata posibel.
Durante di e sirbishi tabatin oportunidat pa Promé Minister por a hiba palabra.
Promé Minister a tene un diskurso nashonal tambe pa medio di e tres kanalnan di televishon (Telecuracao, Nos Pais Television i TVDirect13) mas lat anochi riba e fecha 10.10.21 (8 pm).
Gobièrnu di Kòrsou a gradisí tur esnan ku tabata presente, esnan ku tabata enbolbí pa ku e parti di organisá i dòrna e Misa i alabes Pastor Raul ku a duna un sirbishi inspirativo yená ku palabranan hopi positivo pa e okashon aki.


text:
Skibi pa sr Armand Hessels.
Cu cada rapport di IMF, CAft, Standard & Poor’s (S&P), Fitch Ratings of Moody’s, e partido na mando por lo general ta piki solamente e complimentnan for di e rapport pa mustra pueblo con bon ta huzga su maneho. Al contrario, oposishon ta busca tur punto di critica for di e rapportnan pa convence pueblo di e fayonan di gobierno. Di mes, tur dos ta duna un imagen incompleto. Pesey ciudadano mes mester busca e esencia cu tur dos partido generalmente ta laga un banda como cu semper esaki ta critico (anke na un manera cauteloso) di e maneho frustia di gobierno.
Rapport S&P
E ultimo rapport di S&P di 16 di maart 2021 no ta laga espacio pa duda. Pa motibo di crecemento continuo di debe cu gobierno mester haci pa mantene comunidad na bida, nos situashon di debe ta sali completamente for di man. S&P ta compronde esey y no ta considera esaki mucho problematico pasobra Hulanda como partner di Reino ta duna sosten financiero sin interes Y cu e acuerdo di realisa e condishonnan di e ‘Landspakket’. S&P ta considera hustamente e ultimo aki como lo mas esencial y consecuentemente ta fiha cu mester ehecuta e ‘Landspakket’ integralmente. Den caso cu no ta cumpli, of ta cumpli parcialmente, esaki lo (por) hiba na fayo financiero structural y relashon malo cu Hulanda. Pa S&P esaki ta nifica sin mas cu lo baha su rating den e siguiente bishita. Di otro banda S&P ta mira posibilidad pa ‘upgrade’ den caso cu economia ta recupera miho cu a spera, DEN COMBINASHON CU(!) e implementashon total y exitoso di e condishonnan for di e Landspakket.
Status di junk
Lamentablemente e dos partidonan grandi ta mantene un silencio tocante esaki. Esey ta di compronde pasobra locual S&P ta bisa en realidad ta cu e ‘maneho tradicional’ lo conduci na problema grandi. Di mes esaki no ta nada nobo pa esnan cu mas conocimento al respecto, pero nunca antes a bisa esaki asina cla y cu un sancshon cla: lo sigui baha e rating di Aruba. Esey lo pone Aruba concretamente den e status di junk cu consecuencia serio pa e confiansa di posibel inversionista y aumento substancial di interes. Esey ningun partido, maske con iresponsabel e ta(wata) riba tereno di administrashon financiero y di personal, por permiti su mes. Consecuentemente den e cuadro aki no por ta posibel cu gobierno, den pleno crisis maximo di Aruba y durante economisashon substancial, ta crea departamento nobo incluso director (Departamento di Inovashon y posiblemente tambe ‘San Nicolas Ports Authority & Industrial Development N.V.). Cu elecshon na bista ta masha facil pa ‘malinterpreta’ esaki. Pasobra esaki ta nifica aumento di gasto di personal mientras di tur banda ta urgi pa baha esaki substancialmente.
IMF
IMF tambe ta pone den su ‘Mission Concluding Statement’ di 8 di maart 2021 cu reforma structural ta necesario pa solushona e crecemento di debe na un manera duradero. Esey ta conta specialmente pa e sistema di impuesto, gasto di personal y siguridad social. A pesar di e reducshon di salario temporal, gasto di personal no ta duradero riba termino mediano. Pesey ‘solushon permanente’ ta necesario. Reforma tambe mester ta dirihi riba diversificashon di economia (cu menos enfoke riba turismo masal locual ta afecta naturalesa), aumento di e participashon di trahador y di productividad. Ta urgi pa reduci e desigualdad y e posibel impacto di cambio di clima. Anke mas economisashon den sector di salud tin riesgo pa e gasto humano y economico di e pandemia di covid, reforma substancial mester tuma luga pa tene e cuida pagabel riba termino medio y largo.
Raad van State-COHO
Despues di protesta di e islanan tocante autoridad di COHO, e secretario di estado responsabel a duna di conoce cu tawata trata di un vershon provisional. Lo defini e vershon definitivo despues di conseho di Raad van State(RvS). Segun RvS, COHO den su forma actual ta afecta autonomia di e islanan demasiado. Mester implementa adaptashon pa envolucra e islanan mas den diseño y ehecushon di e reformanan palabra den e Landspakket.
Mayoria parti di e Landspakket ta consisti di un ‘acumulashon’ di recomendashon cu nos propio institutonan di conseho y control y esnan internashonal, ademas di Hulanda, a duna en vano durante decada. Pesey tambe Hulanda no tawatin ningun confiansa den e boluntad y capacidad di politica na Aruba pa e biaha aki sí concretisa reforma. Pero awor sí realisashon di reforma ta parce di ta posibel, specialmente pasobra a mara esaki na sosten financiero: cumpli concretamente cu palabrashon ta nifica luz berde pa mas sosten (parcial).
Ta di spera cu e adaptashonnan di COHO lo ta di tal indole cu ‘politica’ lo por hunga un papel di importancia den crea sosten pa e reformanan cu pa asina hopi tempo caba ta asina necesario na Aruba. Sin mas esey lo conduci na mihor rating di parti di S&P, Moody’s Fitch, CAft y IMF. Pero tambe esey lo conduci na miho comprenshon y relashon entre e partnernan di Reino.
Apreciabel Hendrik,
Skirbi pa Armand Hessels
– Part 1
Autor ta conoci pa redaccion di Noticiacla y ta prefera keda anonimo
Skibi pa Booshi Wever
Skirbi pa Atan Lee


text:
Entrante promé di yuli 2021, lo kambia e Reglamento di derechinan seguro di kuido BES (‘Raz BES’) den varios area. Ta trata di aklarashon di un kantidat di derechi i ampliashon òf restrikshon di algun kondishon.
Dor di spesifiká un kantidat di artíkulo, no ta surgi arbitrariedat den e kompensashon nan, pero ta hala un liña kla tokante kiko ta kompensá i no ta kompensá.
Na kontinuashon lo indiká un selekshon di e artíkulonan modifiká.
Pa optené un deskripshon detayá di tur e kambionan, bo por chèk: https://www.officielebekendmakingen.nl/stcrt-2021-33699.html
LOKUAL SI TA KOMPENSÁ
Tratamentu dental
E asegurado tin derechi palibra e bokadi infekshon si esaki ta nesesario pa e tratamentu médiko. Esaki ta rekerí pèrmit di adelantá.
EKSTENSAMENTE
Kontribushon di penshonado na kuido (médiko) pa periodo largu
Ku e kambio aktual, ta reglá ku no henter e montante di penshun ta bai pa e institutodi kuido, pero un parti di esaki ta keda serka e persona interesá (destiná pa zakgeld i pa kumpra paña).
Antikonseptivo
A amplia e kompensashon di rekurso pa prevení embaraso. Awor lo kompensá renchi antikonseptivo hormonal tambe.
KLARIFIKASHON I RESTRIKSHON
Un di Dos Opinion (Second Opinion)
Ora un asegurado tin duda tokante tratamentu di un provedor di kuido médiko, den konsulta ku e provedor di kuido médiko konserní i e Ofisina di seguro di kuido BES, por pidi un di dos opinion (second opinion) serka un otro provedor di kuido médiko. E di dos opinion (second opinion) mester tuma lugá na e parti Karibense di Reino, e ta enserá un konsulta basá únikamente riba e datonan ku ta bin di e file fasilitá dor di e asegurado. Petishon pa un di dos opinion (second opinion) ta tuma lugá via e referente.
Kuido Sikológiko primario
Pa ta elegibel pa kompensashon pa kuido sikológiko primario, mester hasi un diagnóstiko evidente (trastorno) di akuerdo ku DSM V. Kehonan grave ku manera antisipá ta rekerí mas ku nuebe tratamentu, no ta kai bou di atenshon sikológiko primario pero bou di kuido médiko spesialisá.
Tratamentunan IVF
A adaptá e definishon di tratamentunan IVF na e definishon indiká den e Dekreto di Seguronan Médiko di Hulanda. Ku esaki ta klarifiká ku anulashon di sterilisashon no ta forma parti mas di e tratamentu di IVF i por lo tantu, esaki no ta elegibel mas pa kompensashon.
Sirugia di wowo ku Laser
Lo no kompensá sirugia di wowo ku laser pa koregí re-frakshon, pa garantisá ku un asegurado no mester di brel òf lèns mas.
Pedikür médiko
Ora ta hasi petishon pa pedikür médiko, mester proporshoná un klasifikashon di riesgo di pia diabétiko hustifiká, manera stipulá den e Guia di Pia Diabétiko di e Federashon di Spesialistanan Médiko.
Fisioterapia i terapia di ehersisio.
Ta ahustá kompensashon pa fisioterapia i terapia di ehersisio a base di kompensashonnan di Hulanda Oropeo.
Terapia di abla (Logopedia)
Petishonnan mester kumpli ku sierto rekisitonan. A klarifiká e Raz BES riba e punto aki. Ademas, den e Raz BES, awor tambe a establesé ku kuido di logopedia no ta referí na asuntunan di atenshon médiko relashoná ku problemanan di idioma ku por resolvé mediante edukashon regular, manera bilingwismo òf retraso den idioma.
Pelukanan
Lo kompensá pelukanan ora un kondishon médiko òf tratamentu médiko ta e kousa di un perdida total òf parsialpermanente òf di durashon largu di kabei
RAZ BES (REGLAMENTO DI DERECHINAN SEGURO DI KUIDO BES)
Pa optené mas informashon tokante e derechinan di seguro di kuido BES 2021, klik riba e siguiente link:https://wetten.overheid.nl/BWBR0029442/
BALIDES LEGAL
E tekstonan menshona i reprodusí aki tin e intenshon pa duna informashon general na e poblashon di Boneiru, Saba i Sint Eustatius. No por derivá ningun derechi for di esaki.


text: Diadomingo madruga a drenta informe di cu na Madiki Kavel lo tin un problema. Mesora a dirigi un patruya na e sitio. Na yegada di e patruya a bin compronde cu un persona lo a bin busca problema na e adres ey. Ambos partido lo a tira piedra riba otro unda esun cu ta den e cas a bisa cu su auto lo a haya daño mientras e partido cu a bin e adres a bisa cu e persona lo tin arma candela riba dje. Polis a controla pero no a haya nada. Polis a bisa e partido cu no ta biba na e adres pa bandona e sitio. Pa asina e problema caba. Polis a bisa nan pa pasa recherche den ora di mainta.


text:
Diaranson 9 di september 2020 UPP como partido politico sin representacion den Parlamento a dirigi un “open brief” di 4 pagina na unda den palabranan cla ta mustra cu e ABUSO cu Hulanda ta cometiendo, no contra e gobierno, pero CONTRA e pueblo Arubano y cu ta “KONINKRIJK ONWAARDIG”!
Den articulonan anterior UPP a mustra caba cu Hulanda ta hasiendo un biaha mas mal uso di e documento politico cu yama Statuut pa forsa su tendencianan NEO-COLONIALISTA! UPP a mustra caba cu na un manera cobarde kier hinca Aruba den un “CONSENSUS-RIJKSWET” di manera cu no por bay busca sosten na e plataforma internacional di e.o. UN of OAS. Cu otro palabra Hulanda kier “rape” pero e kier pa nos bisa cu nos mes a consenti cu e “rape” aki tambe, hasiendo uso di tacticanan cu nos sa mira cu “sugar-daddies” ta haci den bida cotidiano.
Dia 8 di september Knops ta manda un carta pa 2de Kamer y ta bolbe reitera cu nan ta conciente cu nan ta mishi cu nos autonomia y cu ya nan tabata bezig cune for di basta tempo caba. Pues e storia cu e PM di Aruba kier bin conta cu ta un sorpresa ta un otro mentira di e prome mandatario. Den e carta aki sr. Knops ta bolbe accentua cu e 3 Musketeers Hulandes, via un ZBO, lo bay “wheel & deal” den SU nomber e asuntonan na Aruba. E ta presenta un storia bunita na unda e ta bisa cu Parlamento di Aruba lo dicidi al final. Pues e no ta mishi cu e “budgetrecht” di nos Parlamento, ni nos autonomia, ni nos democracia, ni nos estado di derecho. Wel wel, bay tin curashi.
Den e documento e ta scirbi textualmente riba pagina 2:
“Mochten de Staten van een land om welke reden dan ook niet bereid zijn om in te stemmen met een hervorming of de financiering hiervan vanuit de EIGEN begroting, dan kunnen zij deze tegenhouden. CONSEQUENTIE kan wel zijn dat de entiteit of het Nederlandse kabinet geheel of gedeeltelijk stopt met de verstrekking van financiële steun.”
Aki na un manera hopi tactico ta pone e “zwaard di Damocles” riba e Parlamento di Aruba. Increibel con un pais colonizador ta abusa di un “partner” cu ta den un crisis. Un abusador pur sang.
Tristo di henter e asunto aki ta cu tin individuonan cu tur tempo a probecha di e situacion di “BAD GOVERNANCE” awe ta bin hunga “el Santito” brazando e abusonan aki. Ta p’esey UPP ta insisti riba un gabinete na unda no tin politico aden pa trece e cambionan fundamental cu ta sumamente necesario pa evita cu sea e gobierno zwak di POREDmep y e gobierno abusador hulandes bin torno na e derecho exclusivo di e PUEBLO ARUBANO! Y esaki ta NON-NEGOTIABLE.
Si politiek Den Haag ta di opinion cu e gobiernonan AVPOR y POREDmep a hiba un maneho cu ta bay contra principio di “behoorlijk bestuur” y NO tin confiansa cu gobierno di Aruba lo ta dispuesto pa trece e cambionan necesario, anto UPP lo sugeri Hulanda pa encamina e ruta corecto. Esaki ta articulo 51 di e Statuut di Reino cu ta un ALGEMENE MAATREGEL VAN RIJKSBESTUUR. Pero noooo, Hulanda ta asina “koloniserend bezig” cu kier “rape” nos y pidi Aruba pa “teken bij het kruisje” tambe. Cu otro palabra nan ta insisti riba un “CONSENTUELE VERKRACHTING”. Atrobe un acto “KONINKRIJK ONWAARDIG”
UPP ta keda para riba cu prome cu diabierna awor e gobierno POREDmep mester tene honor na su mes y bay Gobernador pa entrega nan retiro y conseha na Gobernador pa bin cu un gabinete NO-POLITICO cu lo efectua e reformanan necesario cu nos tur ta desea!
Awor e gremionan mester mustra cu di berdad nan stima nos pidi baranca y cu ainda ta existi dignidad. Alabes e partidonan politico MESTER warda nan bandera di partido y hisa esun di Aruba! Nos Status Aparte, nos KLOMPI di DIAMANTE, bal hopi. Ban balore. No lubida goberna bo pais, bo patria cu e reglanan estricto di Bon Gobernacion na vigor tambe ta un IDEALISMO. Ban hunto pa caba cu nos epoca di “Bad Governance” y ban hunto drenta den e epoca di GOOD GOVERNANCE cu un desenlace final di un GREAT GOVERNANCE! Ta pueblo so por salba e pueblo!!
#accionpaliberaaruba.
#ala.
Partido UPP
Booshi Wever
6 september 2020


text:
Diasabra mainta e campeonato di futbol infantil di AVB a continua riba tereno di Caiquetio na Paradera ora cu e dos ekiponan esta Caiquetio y Brazil Jrs a topa otro den e categorianan U7 y U9. Den e prome partido di e mainta, e ekipo di Brazil Jrs a sa na sali victorioso ganando cu e score di 3 – 1, cu un hattrick dii e chikito Segion Sheturland cu a anota 3 gol pa su ekipo.
Despues a sigui cu e partido den U9 unda Brazil Jrs un bes mas ta sali victorioso ganado cu e score di 4-1. Mester bisa cu aki nos a wak un tremendo partidaso di futbol cu ambos ekipo tog basta pareu cu e ekipo di Brazil Jrs anotando 2 gol tempran pero despues Caiquetio ta corta ventaha unda Gian Giel di Caiquetio ta corta e ventaha na 2 – 1. Despues e ekipo di Brazil jrs ta anota 2 gol mas pa seya e Victoria. E hobencito Neomar Landbrug Tabata e chikitin grandi riba tereno cu 3 gol anota mientras Dian-mar Thielman ta anota 1 gol. Un pabien na ambos ekipo y tambe na mayornan, coachnan, fanatic y tur cu nos a mira contribui grandemente na e mainta aki.


text:
Oranjestad – Recien a sali publica den noticia nacional di e destinacion Hawaiii, como tambe otro fuente internacional di informacion turistico, cu Aruba a sali den e top 5 pa loke ta trata e prome 6 luna di 2019 ora ta compara e entrada pa camber disponibel, e asina yama RevPAR, cu otro destinacionnan competitivo pa loke ta e categoria di “sun, sand & sea”.
RESULTADONAN DI REVPAR
Si nos compara e mercadonan internacional pa loke ta trata entrada pa camber disponibel pa e prome 6 luna di 2019 por mira cu hotelnan na Maldives a sali den top di RevPAR cu US$ 414.-, sigui pa French Polynesia (region Oceania) cu US$ 351.-.
Maui (estado Hawaii) a sali na di tres luga cu US$ 316.- sigui pa Aruba na di cuater luga cu US$ 259.-
Na di 5 luga a resulta Kaua’i (estado Hawaii) cu US$ 213.-.
Maldives tambe ta na cabez pa loke ta trata e ADR (Average Daily Rate) cu US$ 590.- sigui pa French Polynesia cu US$ 539.-. Maui a sali na di tres luga cu US$ 402.- y Cabo San Lucas (Mexico) a sali e di 4 cu US$ 388.-. Aki Aruba a sali na e di 5 luga cu US$ 301.-
E informacion a ser compila pa Hawaii Tourism Authority, usando informacion di entre otro STR Inc.
ENCUESTA TRAVELSAT
Awendia e bishitantenan pa Aruba kier mas cu solamente e lama bunita y un clima dushi. Nos isla ta conoci pa ta un isla competitivo cu un variacion amplio di eventonan cu e turista por scoge for di dje.
Naturalmente esaki mester refleha bek entre otro den nan experiencia. Pa midi esaki, Aruba Tourism Authority continuamente ta haci encuesta. TRAVELSAT ta un compania renombra internacionalmente cu ta asisti A.T.A. cu diferente research. Durante 2017-2018 a haci un encuesta riba mas cu 60 diferente punto, den diferente categoria, manera experiencia general, experiencia di nos acomodacionnan, transportacion, cultura, shopping, actividadnan cu nos ta ofrece pero tambe nos medio ambiente etc.
ARUBA MESTER SIGUI ELEVA CALIDAD DI EXPERIENCIA Y PONE ATENCION NA “VALUE FOR MONEY”
A resulta cu pa loke ta trata e experiencia di nos acomodacionnan por mira cu Aruba ta score halto, compara cu otro destinacionnan den Caribe. Sinembargo, nos mester ta consciente cu Aruba como un destinacion tin competencia fuerte eyfo. Tambe cu e bishitantenan ta mas exigente y sigur kier mira balor pa nan placa, principalmente ora ta paga relativamente mas pa un vacacion. Bon calidad, bon servicio y hospitalidad ta algun di e componentenan cu a hiba un destinacion manera Aruba na e top, y cu ainda ta scor relativamente bon. Sinembargo encuestanan ta mustra un caida pa loke e bishitante ta score den e balor cu nan ta ricibi pa nan placa. Nan ta paga mas pa nan vacacion pero ta sinti cu nan no ta haya pa loke nan a paga p’e. Esaki ta algo cu sigur mester ta consciente di dje y traha riba dje como tambe sigui monitorea for di serca. E no ta un tendencia alarmante, pero si algo cu A.T.A. a tuma nota di dje como un punto cu consistentemente ta bin dilanti como un punto di atencion.
Nos isla ta score halto pa cu e hospitalidad di e personal trahando den e diferente acomodacionnan cu nos ta ofrece. Pa loke ta trata nos gastronomia, por mira cu –atrobe- Aruba ta score halto compara cu otro islanan den region. E bishitante ta score Aruba halto pa e calidad, e diversificacion y e cordialidad di nos hendenan. Aruba ta score hopi halto pa loke ta trata e limpiesa di nos isla, den centro pero tambe pafo di nos centro Oranjestad. Nos destinacion semper a score halto y ta sigui score halto pa nos playanan bunita. E bishitantenan ta encanta nos beachnan cu su awa cristalino pero tambe cu nos playanan ta sigur y cu bon actividadnan di awa (watersports). Turistanan ta sinti nan mes sigur na Aruba- compara cu otro destinacionnan, nos ta score hopi halto den esaki.
Nos mester sigui pone e accento riba e calidad di e vacacion cu e bishitante ta ricibi, cu enfoke riba eleva e sentimento di ricibi e balor pa locual ta paga.


text:
Osama bin Laden
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Osama bin Laden (na arabe: أسامة بن محمد بن عوض بن لادن, ʾOsama bin Mohammed bin Awad bin Laden, naci dia 10 di maart 1957 na Riad – fayece dia 1 di mei 2011 na Abbottabad) tawata e fundado di al-Qaeda, responsabel pa e atakenan di 11 di september na Estadonan Uni di Merka y varios atake contra obhetonan civil y militar. E tawata miembro di famia rico saudita Bin Laden.
Osama bin Laden tawata den un lista di investigacion di Federal Bureau of Investigation (FBI) di Ten Most Wanted Fugitives y Most Wanted Terrorists pa su envolvimento di atentado terorista na embahada di Merca den 1998.
For di 2001, bin Laden y su organisacion tawata e meta grandi pa War on Terror Mericano. Ta bisa cu e tawata scondi entre e frontera di Afganistan and Pakistan su Federal Administracion Tribal Area hunto cu e lidernan di al-Qaeda, sinembargo e tawata scondi den un mansion grandi y luhoso na Abbottabad, Pakistan.
Variacion den su nomberEditá
bin Laden, su nomber tawata frecuentemente fia manera "Osama bin Laden." E FBI y e Central Intelligence Agency (CIA), asina manera otro agencia gubernamental di Merca a uza manera "Usama bin Laden" of "Usama bin Ladin", cu tur dos por wordo abrevia manera "UB." Menos comun ta "Ussamah bin Ladin" y "Oussama ben Laden" den medio di comunicacion den Frances. Otro manera di skirbi ta "binladen" of, uza pa su famia den West "binladin." E ortografia cu "o" y "e" ta bin di un pronunciacion influencia Persa uza den Afganistan, unda bin Laden a pasa hopi aña eynan.
Convencion Arabico linguistico ta wordo referi manera "Osama" of "Osama bin Laden," no "bin Laden" su so, manera "bin Laden" ta un patronimico, no un fam di manera occidental. Den su forma amplia ta nifica "Osama, yiu di Mohammed, yiu di 'Awad, yiu si Laden."
E admiradonan di bin Laden ta referi na diferente pseudonimo y nomber di cariño manera: The Prince / al-Amir, the Sheikh, Abu Abdallah, Sheikh al-Mujahid, the Lion Sheik, the Director.
MortoEditá
Dia 1 di mei 2011, bin Laden a wordo mata den un operacion haci pa U.S. Navy SEALs team y CIA.


text:
Aporte finansiero
Kon mi ta pidi un aporte finansiero?
Despues ku bo kaba di inskribí bo organisashon i djòp bo por pidi aporte finansiero. Den Mi profil bo ta haña bou di bo djòp un link “Aporte finansiero”.
Tene kuenta:
- E link akí ta funshoná sólamente si bo ta buska un mínimo di 10 boluntario. Si bo a yena e datonan akí bo petishon por ser kompletá.
- Te dia 31 di aprel 2021 por hasi e petishon, pero no warda te último momentu pasó presupuesto ta limitá!
Kondishon pa pidi un aporte finansiero
-
Bo organisashon ta un fundashon òf sosiedat ofisial ku tin su propio kuenta na banko;
-
Bo djòp ta riba e website: www.bondoet.com
-
E djòp ta pas ku e karakter di BON DOET: riba 28 i/òf 29 di mei 2021 bo organisashon ta buska hende nobo ku ta bai hasi algu konkreto pa bo organisashon;
-
Pa kada djòp bo ta buska 10 hende mínimo. Di esakinan no mas ku mitar por ta liá na bo organisashon komo boluntario kaba;
- Ta 1 aporte finansiero por haña pa kada direkshon/lokalidat;
Atenshon: Nos ke duna mas tantu organisashon posibel un aporte finansiero, pero e presupuesto tin límite. Si bo trabou no ta konta ku tur e puntonan aki riba, bo no por haña finansiamentu. Esei no ta kita ku bo organisashon por partisipá den BON DOET! P’esei registrábo djòp lihé. Asina boluntarionan ta haña bo fásil.
Kiko nos ta paga?
- Material brutu manera fèrf i kos ku mester pa fèrf kuné, palu, waya i staka pa tranké, material di limpiesa, palu i mata, hèrmènt chikitu di metal, èts;
- Hür di hèrmènt òf aparato grandi manera trapi, mashin di limpia ku preshon, mashin pa koba buraku, skòp i chapi, èts;
- Ko’i kome i bebe pa tene stoma di hende ku ta traha duru, máksimo USD 150,-.
Sólamente pa instituto/organisashon pa persona ku limitashon físiko òf mental
- Gastu di un eskurshon, manera hür di konvoi i preis di entrada;
- Pago pa artista manera payaso i kantante, òf pa hasidó di kabei òf di kara den kaso di un dia (òf mèrdia) pa malkriá nan poko: Máksimo USD 375.-;
- Den kaso ku bo aktividat ta sea un desayuno, un kuminda mèrdia òf algu por estilo bo por uza e montante kompleto pa kuminda i bibida.
Loke sigur nos no ta kompensá
- Trabou òf organisashon ku no ta kumpli ku e kriterionan general;
- Kompra di hèrmènt of kos di uzo;
- Material pa dòrna e lugá;
- Premio pa bingo òf otro sorto di wega;
- Gastu di imprenta òf material di promoshon;
Pidi plaka: atministrashon
Yena e online formulario i primi save. Bo petishon mester ta entregá mas tarda dia 31 di aprel di 2021. No lubidá di warda un kopia pa bo mes atministrashon.
Mas tempran bo pedida ta entregá, mihó. Oranje Fonds tin un máksimo di € 1,5 mion pa gasta pa pedida pa finansiamentu relashoná ku NLdoet, ARUBA DOET, BON DOET, CURA DOET, STATIA DOET i SXM DOET.
E prosedimentu finansiero
Si nos aprobá bo petishon pa BON DOET (kompleto òf parsial) bo ta haña notifikashon di esei via di NGO Plataforma Boneiru. Pa mas tardá kuminsamentu di mart bo por pasa buska bo chèk serka NGO Plataforma Boneiru. Asina bo por hasi bo kompras na tempu.


text:
ORANJESTAD, Aruba – 04 mei 2020 Pa por cumpli cu tur medida di proteccion pa evita e virus di COVID-19 sigui plama nos ta informa lo siguiente. DVG ta reorganisando su servicionan y pa e motibo aki lo no por brinda servicio ainda na comunidad durante e siman di 04 di mei pa 08 di mei 2020.
Durante e proximo dianan cu ta sigui comunidad lo wordo informa riba nos manehonan nobo encuanto nos seccionan cu ta brinda servicio na publico di entre otro; Certificado di Salud, Vacunacion, permiso di DIMAS y mas.
Pa mas informacion por tuma contacto cu Departmamento di Salud Publico na 5224200 of like nos riba Facebook Directie Volksgezondheid DVG Aruba pa keda informa.


text:
Areglo di conflicto como trinchera di guera den reino
Na luga di concentra riba gobernacion drechi… Cu un proximo conflicto cu Hulanda na caminda, e lamentonan cu keto bay no tin un areglo di...
FIOT, RST y SIAD atrobe den accion
FIOT hunto cu RST y SIAD a haci un otro entrada hudicial awe na un oficina di trust (Whitehill) y di accountant (Wapenaar &...
Plasterk ta bin pa decision final
Presupuesto 2016 mester keda cla, si por cu aprobacion Hulandes Manera nos a anuncia algun dia pasa caba, un conflicto nobo entre gobierno di Aruba...
Caso fraude supermercado: wardando riba un declaracion oficial
Ayera nochi recherche fiscal (FIOT), hunto cu miembronan di RST (team di recherche di islanan Caribense y Hulanda) y Ministerio Publico a drenta dos...
Minister: no tin suficiente sosten politico pa elimina 1613X
"Mi no a sinti cu tin suficiente politieke draagvlak pa asina elimina e articulo. Como politico esaki mester ta un consideracion y nunca laga...
Aruba no a clarifica si lo ricibi turistanan Colombiano cu solamente paspoort
E pueblo Colombiano ta masha entusiasma. Entrante 4 di december nan lo por biaha pa gran mayoria di pais Europeo, sin mester di e...
64 nominado y 17 ganado na e celebracion di entrega di ‘Appel di Oro’
E ballroom di Hyatt Regency Hotel & Casino, decora cu appelnan riba mesa, a keda chikito pa e cantidad di docentenan hunto cu nan...
12 sindicato a uni den Union Sindical di Aruba
Un total di 12 sindicato a sinta na mesa pa cuminsa trece e union bek mirando desaroyonan no positivo cu ta pasando cu nos...
Nada di placa Excelsior ainda
Polis a gara e tres atracadonan diadomingo anochi di e robo riba casino Excelsior na Seroe Colorado, den e area di prizon KIA. Esaki...
Articulo Telegraaf riba gabinete Mike Eman ta hala hopi atencion
Scandalnan riba destaho publico, permiso laboral y 'handjeklap cu criminal'. Esaki tur a y ta pasando na Aruba desde Mike Eman ta na mando....


text:
ORANJESTAD — Awo cu un trahado di Examenbureau ta wordo sospecha pa Ministerio Publico riba fraude cu examen di lenguahe den proceso di naturaliscacion, Reino ta tumando extra precaucion na Aruba cu e test, segun minister di Enseñanza Michelle Hooyboer-Winklaar.
Landsrecherche sinembargo ya caba a duna informacion na gabinete di gobernador cu na final ta esun encarga cu naturalisacion y otorgamento di paspoort. Gabinete na su beurt a informa gobierno di Reino na Hulanda.
Ariën Rasmijn den combersacion cu minister Hooyboer-Winklaar
E mandatario ta indica cu su ministerio mes a bati alarma na autoridadnan ora cu a nota cu un trahador lo tabata yudando aplicantenan pa nacionalidad Hulandes cu respuestanan di antemano riba e test di lenguahe. “Landsrecherche a drenta y a haci nan investigacion”, segun e minister, cu no por indica ainda con grandi e fraude tabata y si acaso tabatin mas caminda na unda e empleado aki – primo di ambos minister di Asuntonan Social Paul Croes y lider di MEP Evelyn Wever-Croes – lo por a comete actonan indebido.
Representante di Reino
“Nos a haya un confirmacion di e Staatssecretaris di Husticia di Hulanda. gradeciendo nos pa e cooperacion, cu e hecho cu nos a señala y cu tur cos a cana na manera cu tabatin mester. Nan ta bisa nos cu nan lo pone extra sistemanan di monitorea pa asina percura cu esaki no pasa mas”, segun minister Hooyboer-Winklaar. “Entre otro, manera cu un toets ta wordo haci, nan lo por manda un hende pa ta presente durante e toets. Nan tambe lo por pidi pa haci un otro toets si nan ta sospecha algo. Esaki ta cosnan cu nan lo por tin totalmente derecho pa haci.” Mientras tanto ta keda wak con por sigui protehe e sistema di aplica pa un paspoort Hulandes contra personanan cu segun minister Hooyboer-Winklaar kier ‘bypass’ e sistema. Segun e mandatario ya e posibilidad ta vigor caba cu Reino por manda un representande den forma di un trahador di gabinete di gobernador pa controla riba test di lenguahe.
Fiscal tin cu dicidi ainda
Mientras tanto e trahador di examenbureau en cuestion ta keda bou sospecho, asina vocero di Ministerio Publico Ann Angela ta confirma. E no ta deteni na momentonan aki. “E investigation ta cla y a wordo entrega na Ministerio Publico pa evaluacion. Fiscal tine riba su lessenaar y dentro di un tempo rasonabel e lo bay dicidi si ta persiguie of no y na ki manera, sea via Hues of den un TOM-zaak”
Autor: Ariën Rasmijn


text:
Financiamento
Fia Placa Di Un Ser Keri?
E idea of opcion di fia placa serca un ser keri ta presenta su mes y bo ta evaluando si bo kier haci’e? Kizas enbes di fia placa, bo ta confronta cu e pregunta si bo kier duna un fiansa na un ser keri. Kico bo mester haci? Finansas Personal Read more…
Financiamento
2 Strategia Pa Paga Bo Debe Mas Lihe
Aviso: Consulta bo Banco of Dunador di Credito, si ta posibel pa paga bo debe mas lihe cu e termino palabra #ConocementoTaPoder Debe financiero ta casi inevitabel. Si por ehempel bo kier cumpra un auto nobo, muebles nobo, traha un cas of bai studia, probablemente bo lo haña bo mes Read more…


text:
Kampaña di konsientisashon di CTB Proyekto ‘Dushi Hende t’ Ami; Mi ta ON!’ a entregá sertifikado na 536 hóben / CTB Awareness Campaign “Dushi Hende t’ Ami; Mi ta ON!” project handed out certificates to 536 youths
Kampaña di konsientisashon di CTB Proyekto ‘Dushi Hende t’ Ami; Mi ta ON!’ a entregá sertifikado na 536 hóben
WILLEMSTAD- 20 di desèmber 2016 – Resientemente e kampaña di konsientisashon Dushi Hende t’ Ami; Mi ta ON! dirigí spesialmente riba hóbennan entre 12 i 19 aña, a hasi entregá di sertifikado na un grupo di 536 hóben. Meta di e proyekto aki tabata pa hasi e hóbennan konsiente di e importansia di desaroyo di turismo na Kòrsou i tambe di nan embolbimentu den e desaroyo aki. E kampaña a konsistí di 6 proyekto. Implementashon di e proyektonan a tuma lugá di yüni pa desèmber 2016. Minister enkargá ku Desaroyo Ekonómiko, sr. Eugene Rhuggenaath tabata presente pa asina otorgá sertifikado na e hóbennan.
E kampaña a konsistí di e siguiente 6 proyektonan: 1) un kompetensia di saka potrèt kaminda e hóben mester a ilustrá kon e ta mira desaroyo di turismo den su pais. 2) Un konferensia pa hóbennan di Scouting i AGPNA riba tópikonan relashoná ku desaroyo di turismo. 3) Diferente workshop i seshonnan di informashon riba e balornan básiko pa por traha den sektor di turismo. Esakinan a keda duná dor di hóbennan di VSBO i SBO na alumnonan di Skolnan di Fundeshi. E hóbennan a keda di coach pa personanan ku ta laborá den sektor di turismo. 4) Partisipashon na Studie en Beroepenmarkt 2016 kaminda a duna informashon na e hóbennan tokante desaroyo di turismo i posibilidat di trabou den e sektor aki. 5) Seshon di informashon interaktivo riba turismo dirigí riba hóbennan di VSBO i 6) Tour pa hóbennan di Naschoolse Opvang konosé diferente atrakshon turístiko aki na Kòrsou.
E proyekto a keda finansiá pa Reda Sosial, ku fondo di Gobièrnu di Kòrsou. Ofisina di Turismo di Kòrsou (CTB) tambe a kontribuí finansieramente na e proyekto i huntu ku Fundashon Nos Kousa tabata enkargá ku ehekushon di e proyekto. Un danki ta bai na tur organisashon, skolnan, Naschoolse Opvang, representantenan di sektor priva i tur personanan ku di un òf otro manera a kontribuí na éksito di e kampaña di konsientisashon Dushi Hende t’ Ami; Mi ta ON!.
Nota:
Riba imágennan athunto por apresiá e entrega di sertifikado, ‘Dushi Hende t’ Ami; Mi ta ON!’
========================
CTB Awareness Campaign “Dushi Hende t’ Ami; Mi ta ON!” project handed out certificates to 536 youths
WILLEMSTAD- December 20, 2016 – The awareness campaign titled “Dushi Hende t’ Ami; Mi ta ON!”, aimed mainly at youths between the ages of 12 and 19 years, recently handed out certificates to a group of 536 youngsters. The project was aimed at increasing awareness among young people on the importance of tourism development for Curaçao and of their involvement in this development. The campaign consisted of six individual projects, implemented from June to December of 2016. The Minister in charge of Economic Development, Mr. Eugene Rhuggenaath, attended the occasion to hand out the certificates.
The campaign consisted of the following six projects: 1) A photo competition in which youths had to illustrate their view of tourism development in their country. 2) A conference for scouting and AGPNA youths, focussing on topics related to tourism development. 3) Several workshops and information sessions on the basic values required in order to work in the tourism industry. These were delivered to elementary school children by VSBO and SBO students after having received coaching from people active in the tourism industry. 4) Participation in the 2016 Study and Career Fair, where the youngsters received information on tourism development and employment opportunities in this sector. 5) Interactive information sessions on tourism aimed at VSBO students and 6) Tours to get youths in after-school care acquainted with several tourist attractions on the island.
The project was financed by Reda Sosial, with funds of the Government of Curaçao. The Curaçao Tourist Board (CTB) too made a financial contribution to the project and, together with Fundashon Nos Kousa, was in charge of its execution. We hereby wish to thank all organizations, schools, after-school care organizations, representatives of the private sector and all who in one way or another contributed to the success of the “Dushi Hende t’ Ami; Mi ta ON!!” awareness campaign.
Note:
The accompanying images show moments of the Certificate Ceremony ‘Dushi Hende t’ Ami; Mi ta ON!’


text:
ORANJESTAD (AAN): E homber C.C.(21) a scucha Hues confirma exigencia di Fiscal, kendenan a hay’e culpable
di a choca su mesun mama y a hinca un homber bisiña cu cuchio. Hues a hala C.C. su atencion cu si e no comporta su mes durante e periodo di prueba, e lo bay sera pa sinta e castigo condicional.
E acusacionnan cu Fiscal a presenta contra C.C. ta cu riba 1 di Mei 2021, el a hinca e homber M. varios biaha cu un cuchio na su lomba. Tambe e ta wordo acusa di a choca su mesun mama riba 9 Augustus 2019 y kibra su television.
CHOCA SU MAMA
Hues a puntra C.C. kico a pasa cu su mama. Segun C.C. e tabatin discusion cu su mama pero ningun momento el a maltrata su mama. C.C. a bisa cu su mama a bisa cu C.C. no a maltrat’e. Hues a bisa cu segun e mama su declaracion na Polis, C.C. ta huma marihuana desde cu e tin 14 aña y tin rabia riba su famia. E mama a bisa cu dia 9 Augustus 2019, C.C. a lanta di remate. Merdia sinta na mesa cu e otro rumannan y mama el a reclama cu ta laf. El a lanta bay for di mesa y coy television di su mama bay cun’e den su camber. El a bisa cu e lo traha spaar placa cumpra un gun pa tira tur mata. E mama a bay busca su television y C.C. a dal e pantaya kibra. Despues el a choca su mama y kier a bent’e for di trapi. E ruman muher di C.C. a bisa cu C.C. tabata fastioso y su mama tabata purba calm’e. Tabatin discusion entre C.C. y mama den camber di C.C. El a bay den camber y mira C.C. chocando su mama riba vloer. El a kita C.C. y yama Polis. Hues a mustra cu C.C. na Polis no kier duna declaracion. El a bisa cu e kier mira su mama pa pidi’e sorry, brase y dun’e sunchi.
HINCA HOMBER
Na Mei 2021 segun C.C. el a defende su mes contra su bisiña M. Segun C.C., el a mira M. bay riba dje cu un cuchiu. Segun C.C., M. tabata jaloers cu C.C. lo a papia cu su partner. Hues a mustra cu segun M., e tabata den cura di bisiña y C.C. a bay huma y tabata falta respet. E tabata su cu lomba contra cura. E momento ey, el a sinti algo hinca y ta C.C. a hink’e. M. a lucha cun’e y e bisiña rasta a yud’e pa kita e cuchio for di C.C. Despues C.C. a core bay. Segun C.C. e cos no a sosode asina. Hues a bisa cu M. a bay hospital pa tratamento. Dokter a constata cu M. tin un hinca patras na lomba. Segun C.C., el a hisa M. benta abao y e ora ey M. lo a hinca su mes. Hues a remarca cu e caminda cu M. ta hinca, ta dificil pa M. a hinca su mes. Hues a sigui bisa cu den cura di e bisiña Polis a haya un cuchio benta abao pero no sa si esey ta e cuchio cu a usa pa hinca M. Hues a mustra cu e bisiña rasta a bisa cu e tabata cu M. den su cura y na dado momento C.C. a bin. M. y C.C. tabata papia. Na dado momento el a mira C.C. a bay su cas y sali cu algo den man y a bay bringa cu M. C.C. lo tabata dal M. diferente biaha na su lomba. El a bay para e pelea y despues a haya un cuchio benta abao. Segun C.C., e rasta ta gaña riba dje.
Ta asina cu C.C. no ta bibando serca su mama mas. Segun C.C.. e tin algo mas di un luna ta bibando cerca su primo. C.C. a bisa Hues cu e kier bay Hulanda y tin famia aya pa e bay studia. Hues a mustra cu na 2017, C.C. a wordo condena pa maltrato. Reclassering a mustra cu C.C. no a cumpli cu guia y cu na cas e ta maltrata su famia. E chens ta grandi cu e por bolbe haci e delitonan. Fiscal a puntra C.C. si e ta dispuesto pa sigui guia di Reclassering y C.C. a bisa cu awor si e lo haci’e.
EXIGENCIA DI FISCAL
Fiscal a bisa cu e ta haya legalmente proba e acusacionnan contra C.C. Tin relato di hospital cu ta mustra cu M. a wordo hinca y tin e rasta cu a mira cu C.C. a hinca M. Na opinion di Fiscal, ta solamente C.C. ta papia di a defende su mes. Fiscal a bisa Hues cu e no ta kere C.C. cu ta bisa cu ta M. a hinca su mes. Fiscal a sigui bisa cu C.C. a choca su mama y kibra pantaya di television. Su ruman muher a mira esaki sosode. Fiscal ta haya cu mester tene cuenta cu seriedad di casonan y ta considera C.C. un residivista di maltrato. Tambe Fiscal a tene cuenta cu raport di Reclassering. Fiscal a bisa cu pa cu e castigo, e ta tene cuenta cu edad hoben di C.C. El a exigi 120 dia di prison di cual 100 dia ta condicional cu 2 aña di prueba y bou guia di Reclassering. El a exigi tambe pa destrui e cuchio.
Abogadonan a mustra cu C.C. no a lanta den bon ambiente. Hasta a mustra cu e lo tabata victima di abuso y a keda den e mesun ambiente. Ademas e ta usa droga cual no ta sano. E ta dispuesto pa haya guia.
SENTENCIA
Hues despues di a scucha e abogadonan a sera tratamento di e caso y a dicta sentencia di biaha. Hues ta haya legalmente proba cu C.C. a kibra e pantaya di television y choca su mama. Tambe e ta haya legalmente proba cu C.C. a hinca M. cu cuchio. Pa cu e castigo, Hues a bisa cu e ta tene cuenta cu C.C. a yega di haya castigo pa maltrato.
Hues a remarca cu un hende cu ta maltrata su propio mama no tin nada pa want’e di maltrata otro hende. Hues a confirma exigencia di Fiscal. El a condena C.C. na 120 dia di prison di cual 100 dia ta condicional cu 2 aña di prueba. Hues a hala C.C. su atencion cu si e no comporta su mes y haci cualkier delito e lo mester bay cera 100 dia. Hues a bisa C.C. cu e mester sigui guia di Reclassering. El a ordena pa e cuchio wordo destrui.


text:
Diasabra 28 di April 2018 mester a tuma lugar den Stadion Frans Figaroa na Noord e wega entre e equipo cu ta comanda e tabla di posicion grupo A cu ta FC Porto contra e muchanan di Chocolate City FC San Nicolaas cu ta na di 4to lugar riba e tabla di posicion. Momento cu wega mester a cuminsa e equipo nan a wordo informa cu e arbitro principal no tabata tey presente ni tampoco un di su asistente nan. E asistente cu tabata tey presente a hiba un combersacion cu ambos equipo , si nan lo tabata dispuesto pa e dirigi e wega den e caso aki su so, pero un desicion a wordo tuma di banda di un di e equipo nan cu nan lo prefera di no hunga sin asistente, y e momento ey desicion a cai cu lo cancela e wega.
Futbol Aruba
Refree ta Brilla cu su ausencia y wega ta keda cancela.
More in Futbol Aruba
-
Parce cu Stanley Menzo lo bira e ‘bondscoach’ di seleccion di Aruba
Na e prome training oficial di e seleccion di Aruba, cu temporariamente ta wordo...
-
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a...
-
Maricarmen boluntario pa UEFA Euro 2020
E siman aki a drenta e grato noticia cu un di nos colaboradornan di...
-
E di dos edicion di Futbol Aruba Ballon d’Or campeonato 2017- 2018 a bira un realidad riba un anochi emocional
E evento di Futbol Aruba Ballon D’Or 2018 a bira realidad den su di...


text:
STINAPA (Stichting Nationale Parken) Boneiru ta e fundashon ku ta atministrá Parke Marino Nashonal Bonaire (inkluso Klein Bonaire) i Parke Nashonal Washington Slagbaai. Nos ta protehá e parkenan akí di manera ku nos naturalesa úniko ta keda mantené pa nos poblashon i pa futuro generashonnan.
Abo ke traha den naturalesa i pa naturalesa
STINAPA ta buska un hende muhé òf hòmber ku ke bin traha komo Marine Park Ranger. Nos ta enkurashá hende muhé pa solisitá pa e funshon di ranger na Parke Nashonal Marino!
STINAPA tin mas ku 50 aña di eksistensia i ta den pleno moveshon. E trabou di un ranger ta kontené akshon, tin hopi variashon i ta eksigí sierto grado di fleksibilidat. Esaki ta atraktivo pa bo? E ora ei STINAPA ta algu pa bo!
Kiko bo ta bai hasi?
Rangernan ta hopi serka i tambe literalmente den naturalesa, riba tera i riba laman. Bo ta traha den un tim na mantenshon di naturalesa di Boneiru.
Ora bo ta traha komo ranger na STINAPA na Parke Nashonal Marino Boneiru bo ta kore patruya riba boto i patruya di kosta, bo ta mantené buinan i bo tin kontakto ku diferente persona ku ta bishitá Boneiru riba boto i ku ta usa bui di STINAPA i ku diferente persona ku ta hasi uso di e Parke Marino. Duna informashon na turista, duna informashon i edukashon di naturalesa, ta tareanan ku bo ta kontribuí gustosamente ku nan! Un otro aspekto importante den e trabou komo ranger den Parke Nashonal Marino Boneiru ta mantenshon di regla relashoná ku naturalesa.
Ta nesesario pa bo tin un sertifikado di sambuyá òf bo ta dispuesto pa saka esaki. Ademas interesá pa desaroyo den un kontroladó ta importante ku bo gusta traha pa naturalesa i ku bo ta sinti bo mes konfortabel ku interakshon ku otro persona.
Kiko nos ta pidi di bo?
- Bo tin un formashon di MBO 3 òf 4 òf bo ta hasi trabou na nivel di MBO a base di eksperensia;
- Bo ta papia idioma papiamentu, ingles i hulandes, spañó lo ta den bo bentaha;
- Bo tin bo tin un sertifikado di sambuyá of eksperensia di sambuyá;
- Bo abilidatnan sosial ta ekselente;
- Bo por funshoná bon riba bo mes pero por traha tambe bon den un tim;
- Bo ta físikamente den bon kondishon, gusta traha den aire liber i hasi trabou manual;
- Bo ta fleksibel pa tuma tarea riba tur dia di siman den un roster di trabou ku ta varia konstantemente;
- Bo gusta koperá ku konservashon di naturalesa na Boneiru;
- Bo ta dispuesto di sigui siña i bai adilanti den e organisashon.
Un trabou ku variashon ku opshon pa sigui desaroyá, un bon salario i kondishon laboral ekselente.
Ta abo ta e kolega ku nos ta buska? Manda bo karta di motivashon ku bo CV promé ku 15 di óktober na [email protected] i ken por bisa ku no ta abo ta bira nos kolega un djis! Si bo tin mas pregunta? Yama nos Empleado di HR Officer, Angela Diters na 7178444.
Mas informashon di STINAPA bo ta haña riba nos wèpsait www.stinapa.org i riba nos página di Facebook STINAPA Bonaire.
Meer vacatures:
- Vacatures Courtyard by Marriott Bonaire
- Vacature Pizzeria Medewerker Bonaire
- Vacature Kwaliteitsadviseur Bonaire
- Vacature Stratenmaker Bonaire
- Vacature Griffier van de Eilandsraad Sint Eustatius
- Vacature Unit Manager Luchthaven Sint Eustatius
- Vacature Projectmanager voor Sint Eustatius
- Vacancy Marketing & Communications Manager Bonaire
- Vacancy Administrative Assistent Bonaire
- Vacancy Senior Accountant Bonaire


text: Playa Pabao – Directiva di Centro di Bario Playa Pabao ta anuncia su proximo actividad cual lo ta “Ban Busca Webo na Playa Pabao”. E Actividad aki ta tuma lugar diadomingo 5 di april, mainta di 9’or pa 11’or na nos Centro. Riba e dia aki tin y buscamento di webo pa muchanan di 4 aña te cu 8 aña. Mayornan por inscribi nan yiu(nan) di dialuna pa diahuebs mainta di 9’or pa 12’or y despues di merdia di 3’or pa 6’or. Diasabra mainta di 9’or pa 11’or un miembro di directiva lo ta na Centro pa tuma inscripcion. Pa e actividad aki directiva di Centro di Bario Playa Pabao ta cobra un contribucion di 5 florin. Muchanan lo ricibi un “hotdog” y “juice” y naturalmente nan tin e oportunidad pa gana un premio. Pa motibonan organisatorio directiva di Centro di Bario Playa Pabao ta hasi un apelacion riba mayornan pa inscribi nan yiu(nan) na tempo y no warda te na ultimo momento. Ultimo dia pa inscribi ta diasabra mainta 4 di april.


text:
(EFE) – Minister Colombiano di Tecnologia di Informacion y Comunicacion (TIC), Karen Abudinen, diahuebs ultimo a renuncia di su funcion despues di un scandal di corupcion pa presunto iregularidad di un contract miyonario pa e conexion na internet di mas di 7.000 scol rural.
“Cu respet Sr. Presidente: mi ta presenta mi renuncia irevocabel di e funcion di minister di Tecnologia di Informacion y Comunicacion”, e minister a expresa ayera den un carta dirigi pa e presidente di Colombia Ivan Duque.
Dialuna ultimo, Procuraduria General a anuncia un investigacion disciplinario contra Abudinen pa determina su responsabilidad pa iregularidad denuncia den e etapa di destaho publico pa “Centronan Digital”, asina como den e firma y ehecucion di e contract suscrito na Union Temporal di Centronan Poblado di Colombia.
Abudinen a sigura cu el a procede cu “honra y transparencia” y a insisti cu e tabata esun cu a denuncia e corupcion di esunnan “cu a defrauda e sociedad”.
Pa cuminsa ehecuta e contract, cu su balor tabata supera un biyon di peso (casi 263 miyon dollar), e Gobierno a duna pa Centronan Poblado, un di e dos contratista, un anticipacion di 1.000 miyon peso (18 miyon dollar).
Sinembargo, medionan local a revela cu e contratista, cu no tabatin experiencia ni capacidad pa cumpli cu loke a wordo acorda, a presenta tres documento di seguro di garantia bancario falso pa e destaho y despues di ricibi e anticipacion no ta mucho loke e ehecucion di e contract a avansa.
Pa e caso aki, diabierna di siman pasa e minister a enfrenta un debate di mocion di censura na Camara di Representantenan, cita pa congresistanan di oposicion cu ta pidi su renuncia.
E presidente Duque a defende e minister, aunke e scandal di corupcion a debilita su Gobierno y su partido, e derechista Centro Democratico, ora ta falta menos di nuebe luna pa eleccionnan presidencial di aña 2022.


text:
Balashi: Diasabra den oranan di marduga un patruya di polis ta wordo manda pa un boksmento cu a sosode riba e caminda di Kibaima,
Home Uncategorized Chauffeur bou di influencia ta dal cu su auto contra e barancanan...
Chauffeur bou di influencia ta dal cu su auto contra e barancanan canto di caminda y ta keda deteni
Na yegada e patruya ta bin topa cu e chauffeur di e Toyota preto, e tabata mustra basta bou influencia y pa un motibo of otro lo a perde control y a bay dal cu su auto contra e barancanan cu tin poni canto di caminda na altura di e Smart Community.
E auto a haya basta daño material y polis mesora a detene e chaufeur y a transport’e pa warda di polis.


text:
Aruba Lions Club, como parti di Lions International, cu su proyecto di Hunger Relief
Aruba Lions Club, como parti di Lions International, cu su proyecto di Hunger Relief, a yuda comunidad di Aruba durante e temporada hopi dificil cu nos a enfrenta.
Aruba Lions hunto cu Friends of Lions, a reparti mas cu 600 pakete di cuminda den e comunidad di Aruba.
Durante e temporada cu Covid a manifesta su mes na Aruba, caminda hopi famia sea e mama of tata,hasta den algun caso tur dos a perde trabou, e temponan dificil a cuminsa den varios hogar na Aruba. E proyecto aki a wordo realisa, danki na e cooperacion di Cheng’s Supermarket.
Como muestra di gradicimento pa cu e ayudo grandi cu Cheng’s Supermarket a duna na Aruba Lions Club y comunidad di Aruba, a wordo otorga un reconocemento na Cheng’s Supermarket pa nan valioso contribucion.
Sr. William Cheng a ricibi e reconocimento aki for di man di e Hunger relief committee di Aruba Lions Club, Lion Clarice Bufalini Ras y Lion Roccini Anthony.


text:
ORANJESTAD – Durante e Conferencia di Prensa di Gobierno di Aruba dialuna anochi, Prome Minister Evelyn Wever-Croes a duna di conoce cu Gobierno di Aruba ta trahando riba e reapertura di frontera. E meta tawata ta pa habri nos fronteranan mita di juni 2020 pero ainda esaki no ta definitivo. Pero si ta trahando pa keda cla pa cu e fecha stipula pa Minister di Turismo y Salubridad, Dangui Oduber, cual ta entre 15-30 di juni, 2020. E fecha tentatIvo aki a ser anuncia pa Minister Oduber cu hopi anticipacion ya cu e cantidad di personanan cu ta traha den e sector aki ta grandi y mester cuminsa prepara cada un di nan.
Na e momentonan aki protocolnan ta wordo prepara y tur staff y personal ta hañando diferente curso pa asina tur ta bon prepara pa cu e re-apertura di nos fronteranan.
E fecha definitivo pa cu e habrimento di nos fronteranan lo wordo anuncia manera e decision wordo tuma. Premier Wever-Croes ta sigura comunidad di Aruba cu e decision pa cu e fecha aki ta basa teniendo cuenta cu siguridad y salud di nos hendenan.
Na e momento aki Gobierno a anuncia cu ta safe pa habri nos economia interno. Minister President a menciona si cu e ta preocupa di mira con hopi hende a haci dimas mirando e aglomeracion di hende varios caminda y tur tawata hopi cerca di otro. Un otro preocupacion cu Minister President a expresa tawata tambe cu a laga hopi sushedad atras pa esnan cu a bishita e beachnan y esaki ta algo cu nos como Arubiano no ta acepta.
“Gobierno ta spera cu esaki tawata manera un “racha” despues di toque de queda y cu e no lo continua asina. Comunidad di Aruba mester ta cauteloso y esaki no kiermeen cu no por sali ni diberti pero semper mester keda cu cautela. Mientras tanto Gobierno ta trahando riba e re-apertura di e fronteranan y unabes tin tur cos cla lo tuma un decision pa cu e fecha aki y lo anunci’e publicamente. E decision pa cu e fecha aki ta basa riba siguridad y salud di nos hendenan. Comunidad di Aruba mester ta consciente si cu e virus aki tey pa un tempo largo y ta keda na cada un di nos pa minimalisa e riesgonan cu ta dispuesto pa tuma”, Prome Minister Evelyn Wever-Croes a duna di conoce.


text:
Geplaatst op 11 September 2017 dor di Ministerio Tráfiko, Transporte i Planifikashon Urbano
Willemstad – Ministerio di Tráfiko, Transporte i Planifikashon Urbano ta invitá habitantenan di Kòrsou pa 3 enkuentro pa huntu diskutí riba un vishon pa nos pais, spesífikamente pa barionan! Esaki ta den kuadro di e trayekto di Nashonnan Uní (UN) konosí komo ‘the New Urban Agenda’. Sr. Frank D’Hondt, eksperto internashonal di United Nations Office for Project Services (UNOPS) lo tei presente durante seshonnan di vishon pa bario den e siman aki.
Sr. D’Hondt ta un eksperto riba urbanisashon i e ta guia e proseso di e agènda nobo pa urbanismo for di UNOPS. E ta un di e ekspertonan ku a guia e proseso mundial pa yega na e ‘New Urban Agenda’ i ta e outor di e guia pa agènda nobo pa urbanismo di UN Habitat.
E proseso di ‘New Urban Agenda’ a kuminsá ku un workshop kaminda diferente instansia i grupo di interes a bini huntu pa traha riba un vishon. Despues a siguí ku un workshop mas kaminda a forma un vishon kolektivo. Sr. D’Hondt ta bini pa konta kon e proseso pa formulá e vishon a bai i kua ta tur e aktividatnan ku ta bai bini. E lo guia e parti di pregunta i kontesta i moderá e parti di diskushon durante di e seshonnan di informashon.
Sr. D’Hondt mes ta di Bèlgika, aktualmente e ta biba na Gresia for di unda e ta guia proyektonan di urbanismo rònt mundu. Den Karibe e ta guia e proseso di ‘New Urban Agenda’ pa Kòrsou, Grenada i Santa Lucia.
E sekshonnan ta tuma lugá segun e siguiente skema:


text:
Na Aruba nos conoce varios droga legal, entre otro cigaria y alcohol. Hopi ta esnan cu kier legalisa un otro droga: cannabis. Pero kico tur nos sa di cannabis? Den e serie di articulo aki, nos ta explora e historia di cannabis, e usonan medicinal, e usonan industrial, su peligernan y su futuro.
Kico ta cannabis?
Cannabis ta un mata. E ta crece naturalmente den partinan di mundo den partinan cu conoce un clima tropical y humedo. E nomber cientifico pa cannabis ta Cannabis sativa L.
Cannabis tin hopi uso. Entre otro, e flor y blachi di cannabis ta contene e substancia psicotropico THC (tetrahydrocannabinol) y pues por wordo usa pa produci medicina y droga. E simiya di cannabis por wordo usa pa produci azeta y e palo di cannabis cu su contenido di fibra por wordo usa pa produci paña, papel etc.
Un otro kimico presente den cannabis ta CBD (cannabidiol). Cannabidiol ta e kimico cu ta wordo usa mas y mas pa su propiednan medicinal. Tur mata di cannabis ta produci THC y CBD, pero e nivel di THC/CBD ta varia pa especie. Mas despues lo elabora riba e usonan mulitple di cannabis.
Cannabis sativa versus Cannabis indica
Tin hopi discusion tocante e especienan di cannabis. En general, por bisa cu Cannabis sativa L. conoce dos especie; Cannabis sativa y Cannabis indica. Un diferencia entre sativa cu indica ta nan tamaño; sativa ta crece mas grandi cu 1.5 meter mientras cu indica ta mas chikito (entre 0.6 cu 1.5 meter).
Un otro diferencia ta e cantidad di THC y CBD. Cannabis indica tin un contenido mas halto di CBD y ta wordo usa pa calma y relaha mientras cu Cannabis sativa tin mas THC y tin un efecto mas celebral y energetico. Un persona lo por usa Cannabis sativa pa stimulacion energetico, mientras cu un Cannabis indica lo por yuda e persona pa relaha.
Tambe por papia di Cannabis ruderalis, un tipo di mata mas chikito cu ta produci hopi tiki THC. Cannabis ruderalis ta asina diferente cu en general ta wordo considera un especie riba su mes.
Historia
Evidencia di su uso como un substancia psicotropico ta data for di tempo prehistorico, tanto na Europa, Asia y Africa. Ya na aña 440 AC den un publicacion di e Griego Herodoto por lesa con un pueblo di continente Eurasia tabata kima parti di e mata anto usa e vapor di cannabis den nan sauna (baño di vapor).
Den edad clasico, Griego y Romano tabata usa cannabis. Tambe den imperio Musulman, cannabis a fomenta di Medio Oriente te cu parti nort di Africa. Na 1545 colonistanan Spaño a trece cannabis na Chile unda el a wordo cultiva pa su fibra. Similarmente na norte di continente Americano, hemp, un tipo di cannabis pa cultivacion industrial, a wordo planta pa asina traha cabuya, paña y papel.
Cannabis y religion
Diferente religion tin un propio opinion tocante uso di cannabis. Na Mexico, siguidonan di santa muerte ta usa e huma di cannabis den nan ritualnan. Tambe esnan cu ta practica e religion di rastafari ta usa cannabis. Segun e religion rastafari, cannabis ta un sacramento y un mata hopi beneficial. Den e religion rastafari, e Mata di Bida biblico cu ta wordo describi den buki di Genesis ta wordo considera un mata di cannabis.
Pero en general, di budismo te cu cristianismo y islam te cu scientology, uso di cannabis ta wordo descurasha. Hopi biaha esaki ta paso uso di cualkier substancia intoxicante ta wordo prohibi. Por ehempel, den islam, e Quran no ta prohibi cannabis directamente pero si ta bisa cu cannabis ta un khamr (intoxicante). Como cu islam ta prohibi substancia intoxicante, e ora por deduci cu cannabis ta prohibi.
Varios misa protestant a indica cu nan ta para tras di legalisacion di cannabis medicinal. Den catolicismo aceptacion di cannabis no por conta riba hopi sosten. Papa Francisco, na 2013 ora cu e ainda tabata cardinal, a splica cu legalisacion di droga no lo yuda combati adiccion di droga.
Den judaismo, ultimo añanan mas y mas lider religioso a cuminsa acepta cannabis medicinal como kosher. Den hinduismo hende ta bebe bhang. E bebida aki, cu ta contene cannabis, ta purifica pika, yuda preveni e miseria di fierno den un futuro bida y ta trece e persona mas serca di e dios Shiva.


text: Diaranzon mainta un victima di posibel estafa a denuncia un negoshi pa tramita permiso etc. etc. pa un suma di mas di 14 mil Florin y te ainda sin permiso y e doño di e negoshi no kier debolbe su placa bek! Na un dado momento e doño tabata kier pa polis core cu prensa ey dilanti, pero polis a bisa e doño cu esey ta caminda publico y cu prensa mag di haci su trabao. Polis a papia cu ambos partido y a mustra nan e pasonan cu cada un mester tuma. E dama no ta un hende desconosi ya cu den pasado e tabata envolvi den negoshinan similar y cu problemanan grandi tambe.


text:
Alicia Machado a revela den fin di siman un noticia tristo riba su rednan social, cu nan a haya e restonan di su ruman mas jong, Arturito Jr., cu tin un aña desapareci. Den un post di Instagram cu el a acompaña cu un potret unda ta aparece varios bela cu e imagen di e Virgen di Guadalupe, Miss Universo 1996 a revela e tragico noticia.
E ruman di Alicia, Arturo Machado Zambrano, ta e menor di su famia, yiu di su tata Arturo Machado, cu a fayece aña pasa di un asesinato. E corantnan venezolano a reporta diahuebs cu a haya dera un ‘osamenta’ humano den e sector di Maco Maco, den e municipio di San Diego na Estado Carabobo. Na e sitio di e crimen a haya e cedula di identidad di Arturo José Machado Zambrano, un debit card y un credit card, dos sim card di un celular y un carson.
Un dia despues di e post, Alicia Machado a gradici e palabranan di condolencia di varios di su compañeronan den e medio artistico. Alicia den su mensahe a priminti cu semper e lo hiba su ruman den su curason, como e mas sincero amor di ruman. Ademas el a manda condolencia pa e mama di Arturito Jr., dunand’e di compronde cu nan tabata mitar ruman y a pesar di esey, entre nan dos a existi un gran cariño.


text:
-
Korsou Lo ehekutá un Kampaña grandi di Firma kontra COHOOctober 17, 2021
Movementu Kousa Promé huntu ku Fundashon Pa Derecho Humano Kòrsou, Plataforma di Pueblo i algún aktivista...
-
Kontribushon balioso di studiantenan yu di Kòrsou den di dos guera mundial durante Siklo Patriotismo APESOctober 17, 2021
Akademia Popular Errol Scoop tabatin otro lès edukativo i impreshonante. E biaha aki tabata dosente drs....
-
Frakshon di man ta pidi reunion di parlamento ku urgensiaOctober 17, 2021
Dia 28 di sèptèmber último CMC a tene un konferensha di prensa kaminda a presentá e...
-
Frakshon di MAN kier sa kon ta para ku situashon finansiero di pais KorsouOctober 17, 2021
Resientemente nos a tuma nota di komunikado di prensa emití pa Minister di Finansa 24 sèptèmber...
-
Parlamentario pa Frakshon di MFK Fergino Brownbill su atenshon ta riba legalisá Glas skurOctober 17, 2021
Parlamentario pa Frakshon di MFK(Movementu Futuro Kòrsou) Fergino Brownbill ya a kuminsa ku e preparashonnan pa...
-
Presentashon di informe anual di SER 2020October 17, 2021
Promé Minister Gilmar Pisas a risibí djaluna 4 di òktober último e promé ehemplar di e...
-
Conseho di Minister di Corsou ta felicita atletanan cu a representa nan pais exitosamenteOctober 17, 2021
Riba diaranson ultimo Conseho di Minister a ricibi 5 atleta hoben di Natashon Artistico cu a...


text:
Logro Krusial den preparashon di skol sekundario SKAIH Pre – Universitario Èksamennan na inglés garantisá pa Caribbean Examinations Council
Na 2015 Gobièrnu di Kòrsou, pa medio di un dekreto gubernamental, a bai di akuerdo pa finansiá ampliashon di SKAIH ku un skol sekundario pa enseñansa general avansá riba nivel di HAVO/VWO na Papiamentu despues ku gobièrnunan konsekutivo a bai di akuerdo ku ampliashon di e skol.
Aktualmente ta hasiendo tur preparashon nesesario pa por kuminsá na ougùstùs 2018.
Un di e retonan ku direktiva a enkontrá tabata pa buska alternativa pa un eksamen ekivalente na HAVO/VWO ku ta prepará e alumnonan pa enseñansa superior ku ta di mesun nivel ku HAVO/VWO i ku ta rekonosé dor di enseñansa superior internashonal e.o. den nos region, Merka, Canada i Ulanda.
Direktiva di FSHP a disidí, despues di deliberashon intensivo i konseho pa tuma dos desishon klave:
1. Skohe Ingles komo idioma di instrukshon banda di Papiamentu pa e skol ku ta prepará alumnonan pa skol sekundario general pre -universitario.
2. Skohe pa prepará e alumnonan pa eksamen riba nivel sekundario general pre -universitario kuanan ta:
– CXC nivel C-SEC (Caribbean Examination Council- Certificate of Secondary Education )
– IB-D ( International Baccalaureate Diploma di IBO)
Diferente motibu a kondusí na e eskoho aki:
– e importansha grandi ku ingles ta hunga tantu lokal komo mundialmente i tambe na Ulanda den enseñansa superior pa kua ta prepará nos alumnonan.
– e ta mará na ròl ku idioma Ingles a bin ta hunga mas i mas den nos komunidat riba numeroso tereno bou di kua enseñansa , komersio , rekreashon i medionan sosial
– e importansha I nesesidat indispensabel di Ingles komo “Lenga Franca” pa nos komunikashon ku mundu eksterior pa nos eksistensia.
– Caribbean Examination Council ta un instituto di CARICOM ku ta responsabel pa eksamen di 250.000 alumno riba nivel sekundario tur aña .
– CXC su eksamennan ta ampliamente rekonosé pa institutonan di enseñansa superior internashonalmente entre otro Caribe, Merka, Canada, Inglatera i Ulanda.
– Nuffic-Europees Platform a balorá eksamen CXC-CSEC riba nivel di HAVO .
– Nuffic ta e instituto Ulandes ku ta balorá diploma.
– Ku CXC e alumno no ta keda sinta komo ku e sistema ta modular . E alumno ta prepará su mes pa un módulo den su mes “tempo”.
– “College van Examens” ku ta responsabel pa èksamennan di HAVO I VWO serka nos ta rekonosé ku e kalidat di konstrukshon i standarisashon di e eksamennan di CXC ta fuera di tur duda. (relato anual 2013, pág 18).
– IB-D e diploma di International Baccalaureate Organization ta balorá riba nivel VWO plùs pa NUFFIC . Na e mihó Universidatnan di mundu e diploma ta altamente rekomendá.
Pa por prepará introdukshon di SKAIH Pre -universitario direktiva a aprobá un programa di introdukshon di 17 proyekto di kua un di e proyektonan ta enserá prepará introdukshon di e kuríkulo ku ta basa riba e sistema di CXC.
E programa aki a keda entregá na Gobièrnu di Kòrsou pa duna ehekushon na e dekreto gubernamental di 2015.
Den kuadro di e trabounan di preparashon ku mester bai tuma lugá i pa sera konosí ku sekretariado di CXC, direktiva di FSHP i Sekretariado CXC a kumbiní pa tené kòmbersashonnan na Barbados kaminda a trata e proyekto a fondo.
Na e reunion a asistí staf kompleto di CXC konsistiendo di e máksimo miembro ehekutivo Dr. Glenroy Cumbertach, sostené dor di Dr. Stephen Savoury director operations, Dr Kemaul Persaud Director of Corporate Sevices , dr Rodney Payne i dr. Yolande Wright ámbos di büró di eksamen . Via skype a partisipá dr. Carol Granston (JAMAICA) ku ta hefe suplente di CXC i bou di kua FSHP lo kai direktamente. CXC a ratifiká nan desishon previo ku nan a palabrá ku defuntu Dr Frank Martinus pa sostené direktiva di FSHP riba tur faseta di nan programa eskolar pa logra SKAIH Pre -Universitario.
CXC ta en espera di firmamentu ofisial dor di Gobièrnu di Kòrsou di e MOU, ku CXC a entregá despues di deliberashonnan ku gobièrnu di Kòrsou aña pasá, di moda ku por determiná e struktura i kuminsá ku e proseso di koperashon.
Ku sertifikashon di SKAIH su eksamen i diploma na ingles bou di supervishon di CXC-CSEC, lo garantisá ku nos studiantenan ku kier sigui nan estudio na ingles pero alabes konservá nan idioma i asina hasi mihó konekshon ku mundu i haña entrada na enseñansa superior rònt mundu.
Direktiva di FSHP


text:
Despues ku mundu kompletu a haña nan konfrontá ku e Pandemia Covid-19, Jetair a haña su mes obligá di para su operashon. Den e mas ku tres lunanan ku e frontera ta será pa buelonan lokal I international, Jetair a bula algun buelo di repatriashon pa asina por a trese hendenan Lokal bek ku tabata pegá afo na diferente otro Pais.
Promé ku e Pandemia a kuminsa, Jetair ta tin su skema kla kaba pa por a kuminsa bula riba e ruta di Santo Domingo I Haiti. Esaki lamentablemente mester a stop, I aktualmente Jetair ta pendiente ki dia e frontera di e Isla nan aki lo habri bek pa asina por kuminsa bula riba e rutanan aki tambe. Entre tantu e frontera entre e Islanan Kòrsou I Sint Maarten a habri bek I nos por anunsia ku pa Djadumingu awor 21 di Juni 2020, nos lo tin nos promé buelo komersial atrobe.
Pa riba e ruta di Sint Maarten, Jetair lo bula riba e siguiente dianan kual ta Djarason, Djabièrne i Djadumingu. Prijs di ticket ta kuminsa for di USD 250,- ku ta inklui tur impuesto di ida I buelta. *Buelo lo sali for di Kòrsou 08:15 I lo yega Sint Maarten 09:55 I lo Sali for di Sint Maarten 10:40 pa por yega Kòrsou 12:20 riba Djarason. Riba Djabièrne i Djadumingu buelo lo sali for di Kòrsou 16:50 I lo yega Sint Maarten 18:30 I lo Sali for di Sint Maarten 19:15 pa por yega Kòrsou 20:55.
Pasajeronan por biaha ku un maleta na man di 8 Kilo I un maleta di check in di 23 Kilo pero Jetair ta konseha pa limita e biahamentu ku maleta di man pa asina evita aglomerashon den gang na momento di aborda i desembarka. Esaki ta pa tene nos mes mas tantu posibel na e distansia sosial.
Ta pidi tur pasajero pa tene na kuenta ku door di e Pandemia algun regla pa ku biahementu a kambia. Asina ta ku mester ta 3 ora adelantá na Airport pa por check in. Nos ta konseha tur pasajero pa hasi uso di nos sistema di check in online 24 ora promé ku buelo pa asina e proseso na airport por bai mas lihe. Na momentu di check in of aborda lo tin di presenta e formulario yena ku bo ta bai di akuerdo ku bo no tin e sintomanan di grip. Tur pasajero tambe ta obligá di bisti un face mask for di momentu di check in, I ora di subi abordo NO tin mag di kita e face mask, esaki ta pa protehá tur pasajero i tambe nos trahadornan.
Pasajeronan ku ta deseá di kumpra nan ticket, lo por hasi esaki online via di nos website www.jetaircaribbean.com, I via di nos Ticket Office ku ta keda na SBN Doormanweg 79 entre 10am I 4pm di Djaluna pa Djabierne. Na momentu ku bo ta bishita nos Ticket Office nos ta pidibo pa tene na kuenta ku no por drenta mas ku kuater persona pareu teniendo kuenta ku 2 persona pa famia, pa hasi uso di e hand sanitizer ku ta disponibel na porta parti paden i tambe mantene e distansia sosial di 1,5 meter. Tene na kuenta ku si bo tin algun sintoma di grip, pa porfabor keda kas i jama of mail nos pa kualkier pregunta ku tin of pa kansela bo buelo.
Pa tur sobra informashon ku ta trata Jetair, por bishita nos página Web, nos página di Facebook of Instagram of mail nos na [email protected]
Huntu nos tin ku soru di proteha nos mes I otronan teniendo kuenta ku e biahamentu den e normal nobo!! Nos ta topa otro abordo
*Tuma Nota ku skema di buelo por kambia door di kualkier desishon ku lo wordu tumá door di Gobiernunan of Authoridatnan lokal


text:
Oranjestad-Lider di MEP Evelyn Wever-Croes durante conferencia di prensa di MEP a condena e ataquenan orquestra pa partido AVP contra Gobernador di Aruba, ataquenan cu a cuminsa door di Lider di Fraccion di AVP sr. Baba Herde.
“Nos a tuma nota di e menasa di sr. Baba Herde den direccion di Gobernador, y nos ta condena e menasa ey y e tono di sr. Herde. Awor AVP kier tira culpa riba Gobernador pa e crisis cu nos ta aden. Esaki ta un acto di cobardia. Sr. Herde mester stop di bruha tera, y sigur no hinca Gobernador memey di asuntonan politico baho.
Sr. Herde mester sa cu Gobernador no ta un isntrumento politico, Gobernador ta para na cabes di Gobierno di Aruba y ta representante di Rey Willem Alexander. E tono di sr. Herde ta un falta di resept grandi contra Rey Willem Alexander.
Gobernador ta para ariba di tur asunto politico cu tin, y ta hopi baho di AVP pa ataca Gobernador di e forma aki. Por a nota cu ya AVP a cuminsa manda su hendenan pa ataca Gobernador na radio y den corant, y esaki ta actonan baho. Na e momentonan aki di crisis nos pais mester di lidernan cu por yuda nos sali di e crisis aki, nos pais no mester di hendenan cu ta bruha tera y ataca esnan cu no ta responsabel pa e crisis.
Si sr. Baba Herde y esnan manda pa AVP kier culpa un hende, culpa Mike Eman ya cu e ta e unico persona responsabel pa e crisis cu nos ta aden”, lider di MEP a duna di conose.


text:
Oranjestad, 5 di October 2020, - Considerando e bahada di casonan positivo pa dia y tambe e cantidad di casonan activo. Crisis Team di Gobierno a tuma e decision pa ahusta e orario di Toque de Queda bek na con e tawata 3 siman pasa, esta di 12 or di madruga pa 5 or di mainta. Esaki lo drenta na vigor diaranzon 12 or di marduga. Pues pa tur hende compronde bon; durante e anochi di diamars crusando pa diaranzon mainta. E orario di ciere pa establecimentonan tambe ta wordo hala bek na e orario cu e tawata ta 3 siman pasa esta 11or di anochi y lo drenta na vigor diaranzon anochi.
Awe nos tawata tin 15 caso positivo nobo, 3 siman pasa nos tabata tin 141 caso positivo nobo y e cantidad di caso activo tawata riba 1600. Obviamente nos no kier bay bek na e cantidad aki, pues awor cu gobierno ta flexibilisa e medida di orario, tur hende mester sigui tuma responsabilidad pa cu nan conducta. Den e temponan aki di pendemia no por tuma e riesgonan sin proteccion. P'esey ta recomendable pa tur hende sigui usa tapaboca unda cu bo bay y den tur lugar paden e ta obligatorio, asina un ta cuida otro, esey ta e clave den e pandemia aki.
Gobierno por tuma medida drastico pa controla e plamamento di e virus of kita medida pa nos comunidad por haya bek poco ambiente di normalidad. Sinembargo locual mester bira normal ta nos actitud responsabel den e ambiente unda cu nos ta.
Nos capacidad na hospital no ta di un pais grandi sino di un isla. Si casonan bolbe aumenta e ta aumenta e cantidad di camanan ocupa na hospital y den ICU. Esaki ta locual nos tur mester tin den mente y evita.
E clave ta: Menos caso positivo pa dia, menos medida riba nos pais pa controla e virus. Mas caso positivo pa dia, mas medida negativo pa controla e virus. E ta realmente den nos man, hunto nos por control’e,
Aruba ta conta cu bo.


text:
Esaki ta e historia di kon 30 aña pasá un tratado komersial ku Venezuela a frakasá pasombra nos a faya ku palabrashonnan internashonal. E lo a bira nos promé tratado komersial. Awe, ketu bai nos no tin tratado. No a drecha nos fayo.
Na novèmber 1987 e Minister Antiano di Komersio ta bai Venezuela pa proponé un tratado komersial di frontera ku Venezuela. E siguiente luna Venezuela ta bishitá Kòrsou i Aruba i ta elaborá un proposishon ekstenso pa liberalisá komèrsio ku e frontera di Venezuela kitando tur derechi di importashon i otro bareranan. Ekspertonan di Embahada di Reino na Caracas sinembargo ta konkluí ku bou di ningun sirkunstansia por sera un tratado komersial mientras ku nos no korehí nos fayonan ku e Organisashon Mundial di Komèrsio (WTO). Ta resultá ku nos a faya ku WTO dor di introdusí un maneho di protekshon di merkado ku oumento di tarifa i prohibishon di importashon ku tabata kontra tur regla. E Minister Antiano ku tabata e arkitekto di protekshon, rabiá ku e Hulandesnan ta konsultá un eksperto internashonal ku ta duna Ulanda rason. Durante di e siguiente enkuentro na Willemstad (12-14 yüni 1989) a para e kòmbersashonnan. Na lugá di korehí nos fayonan, e Minister Antiano ta konsentrá riba e merkado chikí lokal i sigui kibra ku regla internashonal. Awe, konsekuentemente nos ta isolá komersialmente.
Na 1948 nos pais a bira miembro di General Agreement on Trade and Tariffs (GATT) ku awor ta karga e nòmber WTO, ku a lanta hustamente pa fasilitá tratadonan komersial a base di reglanan transparente. Paisnan grandi i chikí a firma te awor mas ku 500 tratado komersial (di merkansia i e sektor di servisio). Ta remarkabel ku nos a sakrifiká nos posibilidatnan pa ta parti di merkadonan di miones di hende i konsentrá riba un merkado interno di 150 mil hende. Mas remarkabel ta ku nos no a logra rektifiká nos fayonan lokual ta hasi nos un di e tiki paisnan na mundu sin tratado komersial den un mundu globalisá.
Ta den e kuadro aki na 2005 komo Minister mi a kita e delaster bastion di protekshon. E fayonan ku WTO ainda tei. Komo mandatario despues di hopi sakrifisio i tempu, mi a yega asina leu ku ta riba dos punto so tabatin tin diferensia di opinion ku Gobièrnu di Merka, nos partner komersial prinsipal ku kende mester negoshá. Sinembargo pa mas ku un aña nos no a tuma kontakto ku outoridatnan Merikano riba e dossier aki. Ta di spera ku nos ta realisá ku kresementu ekonómiko duradero no ta posibel den isolashon komersial.
*Algun dato ta basá riba archivo di Minister di Reino di Relashonnan Eksterior, Hans van den Broek.


text:
Category: POLITICA
Reunion Parlamento di Aruba: Topico Presupuesto pa DOW/ATV/UTV, CONSEHO DI MINISTER A APROBA PROPOSICIONNAN DI E COMISION PA LOKE TA TRATA ATV/UTV
“E punto di salida pa resolve e problema ATV/UTV ta pa limita e daño cu ta wordo haci na naturalesa” ORANJESTAD– Un di e preguntanan cu Prome Minister Evelyn Wever-Croes a duna contesta den e reunion den Parlamento di Aruba diahuebs riba e topico di Presupuesto pa DOW ta tocante e problema di ATV/UTV. Na luna di augustus, Prome Minister a reuni cu diferentedepartamento cu ta resorta bou di Ministerio di Infrastructuraentre otro DOW, DIP, DTI, KPA, DNM y DTP pa atende cu e problema di…
REUNIONNAN FRUCTIFERO CU COMISION DI CONSEHO DEN CUADRO DI HUSTICIA Y ASUNTONAN SOCIAL
ORANJESTAD – Diahuebs mainta a tuma luga dos diferente reunion, caminda a trata prome e tema di rijbewijs sigui pa un otro reunion cu a toca e tema di transformacion di Scol di Polis pa un Academia di Husticiay Siguridad. Minister di Husticia y Asuntonan Social, señor Rocco Tjon a reuni prome cu e “Vereniging Rijscholen Aruba” (VRA), DWJZ, KPA y representante di Ministerio di Husticia y Asuntonan Social pa cuminsa den cuadro di e comision cu a wordo lanta pa elimina tur trabou cu tin di haber cu rijbewijsfor di Cuerpo Policial. E meta final di e comision aki ta pa duna conseho y presenta un plan di maneho pa con por trecemiho contenido na henter e proceso cu…
GOBIERNO SONDEANDO ALTERNATIVA PA SITUACION DI AUMENTO DI PRIJS DI FLETA
ORANJESTAD – Premier Evelyn Wever – Croes a duna di conoce di a ricibi peticion di parti di comercio pa introducicambio den e sistema di ‘invoerrechten’ cu Aruba tin aworakicu ta: Cost, insurance, and freight (CIF) E peticion dicomercio ta pa cambia esaki pa: Free on Board (FOB). Si introduci e cambio aki, e gastonan di fleta (freight) no ta bay hunga un rol asina grandi den determina e impuesto cu tin cu paga. Balor di impuesto ta baha y consecuentemente ta pagamenos pa e derecho di importacion. Prome Minister a splica cu desde cu a ricibi e peticion aki 3 siman pasa, a pidi conseho di biaha na aduana riba e tema. Pasobra manera paga menos invoerrechten, un porcion grandidi…
Minister Maduro a atende reunion virtual di IMF riba e efecto di COVID19 pa Paisnan den Caribe
ORANJESTAD – E siman aki Minister Xiomara Maduro den cuadro di e reunionnan Anual di IMF, a atende un reunion virtual hunto cu otro Ministernan y Presidentenan di Banco Central…
Minister Xiomara Maduro di finansa ta informa: Presupuesto pa aña 2021 lo tin un deficit di 140 miyon menos
Prome cu fin di aña lo presenta e cambionan na Parlamento ORANJESTAD – Anticipando riba e cambio di Presupuesto 2021 di nos Pais, Minister Maduro di Finansa a manda informa…
GOBIERNO DI ARUBA A FIRMA MOU CU BOHAMA PA E EDIFICIO NOBO PA DEPARTAMENTO DI ADUANA
Diaranson mainta na Infra Gebouw, Gobierno di Aruba a firma MOU cu Bohama pa e edificio nobo pa Departamento di Aduana. Aduana ya pa hopi aña ta den diferente edificio separa for di…
Booshi Wever: BIRA CARA PA E CORUPCION DEN COMPRA DI E INCENIRATOR CHIKITO Y RWZI NO TA UN OPCION!
Recientemente por a tuma nota di un declaracion di minister Ursell Arends na unda ela bisa cu pronto e incenirator chikito lo cumpli cu tur normanan cu ta existi pa…
PROME MINISTER A PARTICIPA NA CELEBRACION VIRTUAL DI 42 ANIVERSARIO DI COPPPAL
Maneho durante e pandemia tawata un punto di enfoke ORANJESTAD – Premier Evelyn Wever – Croes a tene un discurso na e celebracion di 42 aniversario di “ConferenciaPermanente de Partidos Politicos de Latino America y el Caribe” (COPPPAL). Durante e conferencia virtual a tratatemanan hopi importante, entre otrto: integracion di Latino America y Caribe, igualdad entre hende muhe y hendehomber, convivencia democratico y solidaridad y tambedesaroyo sostenibel. Prome Minister a inicia dunando un splicacion di con Aruba a/ta experenciando e pandemia global Covid-19, considerandocu…
MINISTER DI ENSEÑANSA & DEPORTE A REUNI CU BIBLIOTECA NACIONAL ARUBA
ORANJESTAD: Diahuebs ultimo Minister Endy Croes a reunicu directora di Biblioteca Nacional Aruba, sra. Astrid Britten. E mandatardio a enfatisa cu e reunion a bay den un bon atmosfera y a toca varios tema cu lo bay haya atencion di ministerio di enseñansa y deporte durante e proximo 4 añanan.Algun di e temanan cu a bin pa dilanti ta entre otro: e necesidad di mantencion di e luga y e prioridad pa un aircograndi. A papia di e MOU cu City of Boston y un programanobo cu Biblioteca ta sostene di Full…
IMF ta asisti Gobierno cu varios trabou nabienestar di Aruba
ORANJESTAD – Diaranson Minister di Finansa a reuni cu e Fiscal Affairs Department di IMF. Tur aña durante IMF suAnnual Meetings, Minister di Finansa ta tuma e oportunidad pa dialoga y pidi cooperacion di IMF pa asisti Aruba cu diferentetrabou. Den e ultimo añanan IMF a bin ta brinda asistenciatecnico na Aruba riba, entre otro, reforma fiscal, gastonan di personal, maneho presupuestario y a ofrece diferente curso den cual Aruba por a participa. Fuera di e topiconan aki Minister Maduro a haci un peticion tambe pa asistencia di IMF…


text:
Preguntanan Frekuente
Pa produsí nos Alcolado Glacial tan kerí, nos ta añadí nos “fórmula AG”, mentol, alkohòl denaturalisá (96%), i kolorante bèrdè i nos ta pone nan huntu den un tanki grandi di meskla. Despues nos ta usa un pòmp di filter pa filtrá e meskla aki pa por lo ménos kuater ora. E mesklamentu, ku ta sosodé na mesun momento, ta tuma lugá komo resultado di e filtrashon aki. Unabes e Alcolado Glacial alkansá un koló kla, e por wòrdu yená ku nos filler outomátiko i e por haña e marka di Glacial ku nos mashin di etikèt.
Pa produsí e produktonan di Glacial ku ta kontené alkohòl, nos ta usa alkohòl etíliko di alta kalidat pa e produkshon di Alcolado Glacial. Esaki ta wòrdu konsiderá mas apropiá ku alkohòl isopropíliko pa uso frekuente riba kueru di hende. E ta wòrdu usá tambe den alkohòl bebibel. Sinembargo nos ta denaturalisá nos alkohòl etíliko pa hasi’é no bebibel.
No. Produktonan di Glacial ta pa uso eksterno so.
No. Nos produktonan por ta produktonan kosmétiko, alkohòl disolvente, antiséptiko i desinfektante. Ningun di nos produktonan por wòrdu kategorisá komo remedi.
E preisnan sugerí pa benta na públiko ta varia pa kada pais. Esaki debí na e derechinan di importashon, e kostonan di transporte i otro kostonan lokal. Nos ta traha di forma estrecho ku nos sosionan pa sigurá un preis korekto pasobra nos ta haña ku tur produktonan di Glacial mester ta aksesibel pa tur hende.
Por fabor klek aki pa bo wak si nos ta distribuí den bo pais. Bo por kontaktá e distribuidor spesífiko pa averiguá kua produktonan di Glacial ta disponibel den bo pais i lokalisá e tienda di mas serka banda di bo ku ta bende nan.
Our goal is to make our products as readily available in as many countries and stores as we can. Feel free to contact our distribution partner in your country to see if they can help you out.


text:
Eagle Beach: Diasabra den oranan tempran di mainta ta sosode un accidente cu un hende herida na altura di e cruzada panort di Amsterdam Manor Beach Resort.
Mesora ta manda polis y ambulance na e sitio, na yegada nan ta bin compronde cu e chauffeur di un Nissan March, ta sali dilanti di e ciclista sin respeta cu e ciclista tabata tin preferencia, cu consecuencia cu e ciclista no por a haci nada mas pa evita un impacto, e impacto tabata fuerte pero e ciclista tabata bon protehi cu un helm y a sa di bula for di e bais na tempo y asina evita lo peor.
E ciclista a keda herida cu varios rasca na su curpa, pero asina mes despues cu personal di ambulance a trat’e na e sitio a dicidi di transport’e pa hospital pa observacion.


text:
Kiko ta nifiká Kòrsou Connect pa Kòrsou?
Kòrsou Connect no ta ofrese bentaha pa dunadónan di trabou i trahadónan só. E isla kompletu ta probechá di esaki!
E plataforma ku Kòrsou Connect ta ofresé, ta un impulso enorme pa ekonomía di Kòrsou. Hopi biaha ta fèrfelu pa komo dunadó di trabou partikular òf empresarial pa haña kontakto ku personal bon i konfiabel. Tambe pa esnan ku ta kobra pa dia òf tambe otro buskadó di trabou por ta difisil pa haña trabou kontínuo.
Kòrsou Connect ta kita e bareranan aki. Transparensha di e Plataforma ta krea un base di konfiansa entre dunadónan di trabou I trahadónan. Dor di esaki e laso den komunidat di Kòrsou ta bira mas fuerte!
Un funshón hopi importante di Kòrsou Connect ta e posibilidat úniko pa drecha sirkumstanshanan soshaldi trahadónan. Pa trahadónan ku ta kobra pa dia por ehèmpel, por a base di kada enkargo di trabou, retené premio pa mantenshon soshal, seguro di desgrasia i sigur no menos importante, por regla e impuesto di entrada.
Regulashon di e provishonnan laboral aki, tin un probecho enorme pa Kòrsou. Fuera di e aspekto finansiero, Kòrsou Connect ta kontribuí ku esaki na trabou sinsero tambe.


text:
ORANJESTAD – Refineria Citgo, un empresa filial di e kompania di zeta di estado PDVSA, tin interes serio den e refineria na Aruba. Esaki promé minister Mike Eman ta konfirmá.
E promé minister ta bisa ku un posibel re-apertura di e refineria na San Nicolas ta trese kuné un dilema pa su gabinete; “Aruba ta bai pa un inyekshon rapido di entrada òf kisas pa un futuro mas duradero pa San Nicolas?”
Eman ta konta ku anteriormente e aña aki via e minister venesolano di Energia a drenta e notisia serka gobièrnu Arubano ku PDVSA lo ke tuma ofer e refineria na San Nicolas, ku a sera for di 2012. Un aserkamentu mas promé ku esei a pega pasobra e èks presidente Hugo Chavez tabata sinti malu. Awor a bin sali ku PDVSA ke ehekutá e kompra via su kompania filial merikano Citgo.
Konstrukshon
Despues di kombersashonnan entre minister di Energia Mike de Meza i e manehonan di Citgo na Houston siman pasá, a sali un karta pa Valero, doño di e refinerianan na San Nicolas. Na final ta nan mester sinta na mesa ku Citgo pa finalisá e transakshon. Segun Eman tin diferente konstrukshon ku ta posibel i e kaminda pa e tumamentu ofer ta largu ainda. Asina por pasa e refineria direktamente pa Citgo òf pa Pais Aruba, ku por ehèmpel na su turno ta lease e ku Citgo.
E prome paso pa un tumamentu ofer probablemente lo mester bira un Memorandum of Understanding. Djei lo investigá si e partido interesá berdaderamente ta un kumpradó adekuá pa e refineria. Segun Eman Citgo tin komo bentaha ku e ke refina zeta krudo, i ta spesífikamente p’esaki a konstruí e refineria na kuminsamentu di siglo pasá.
Deliberashon interno
Na final un re-apertura por sigui solamente ku un akuerdo di gobièrnu arubano. Prome minister Eman no ta yama e atenshon di Citgo negativo, pero e ta bisa ku si yega asina leu ku Citgopor tuma e refineria ofer di berdat, esaki lo bira un desishon difísil. Tin deliberashon interno tokante di esaki, segun e promé minister.
Ku e seramentu di e refineria na aña 2012 Pais Aruba a pèrdè un entrada anual di 200 mion florin den un tiru. Un gran parti di trahadó arubano mester a bandoná e isla. Eman ta bisa ku, ounke ku a apsorbé e pèrdida aki, un re-apertura di e refineria ta atraktivo sigur sigur. Di otro banda e ta bisa ku su gobièrnu ta mas pro un maneho bèrdè i duradero, algu ku segun e promé minister tambe ta duna e isla fama internashonal.
Eman ke pa San Nicolas bira un destinashon atraktivo pa turista tambe, algu ku anteriormente ku un refineria aktivo den besindario nunka no tabata posibel. Tin plannan pa un òf mas hotel na Seru Colorado, i esakinan posibelmente lo no apresiá bista riba un refineria aktivo, algu ku segun Eman mester tene kuenta kuné.
Duradero
Si re-apertura di e refineria bai huntu ku un maneho mas duradero i pasamentu pa Aruba di terenonan grandi ku awor no ta usa pa nada, e kontemplashon di un re-apertura lo ta mas fásil, Eman ta bisa.
Outor Ariën Rasmijn


text: Diabierna merdia a drenta informe di un caso di maltrato cu hende herida na un adres na Alto Vista, mesora a dirigi tanto polis como ambulans na e sitio. Na yegada di e patriya a bin compronde cu aki ta trata di un caso unda un homber lo a maltrata un dama y a bandona e sitio. E dama a conta polis cu su pareha a agredie y despues di a agredie a bandona e sitio, esaki a dun’e chance pa e dama core bay bati alarma na e bisiña y sconde eynan pa su mesun seguridad. Ta ora e patruya a yega e dama a bay bek na e adres. E dama tabata herida door di e maltrato, na yegada di e ambulans nan a atende e dama na e sitio mes. Polis a informa e dama pa e bay hospital pa busca un rapport medico di e lessionnan ricibi y pa despues e bay entrega keho na recherche.